
Μάρτιος 2014 στο Ίδρυμα Μ. Κακογιάννης

Συνοπτική παρουσίαση

Θεατρικές παραστάσεις
· Τρίτη 11 Μαρτίου έως 25 Μαρτίου 2014

Κάθε Δευτέρα και Τρίτη στις 20:30
"Φευγάδα, εμείς κι οι Έλληνες"

Εταιρεία Θεάτρου «Θέρος»

Σκηνοθεσία: Ηλέκτρα Ελληνικιώτη
Πρεμιέρα: Τρίτη 11 Μαρτίου 2014, στις 20:30
· Δευτέρα 10 Μαρτίου  έως Τρίτη 8 Απριλίου 2014 

Κάθε Δευτέρα και Τρίτη, στις 20:00

«Ι LOVE U»

Η Ελένη Ουζουνίδου ερμηνεύει Λούλα Αναγνωστάκη

Τιμητικό αφιέρωμα στη συγγραφέα μέσα από τον γυναικείο λόγο έξι έργων της
Σκηνοθετεί και συνοδεύει στο πιάνο ο Σταμάτης Κραουνάκης
· Τρίτη 11 & Τρίτη 18 Μαρτίου 2014,  στις 20:00

My first tic tac of all your seconds [Nobody's story or no story at all]
Σύλληψη - Κείμενο - Σκηνοθεσία: Ειρήνη Σουργιαδάκη
συνεχίζονται

· έως 23 Μαρτίου 2014

κάθε Σάββατο & Κυριακή,  στις 21:30
Η ΚΑΣΣΑΝΔΡΑ ΚΑΙ Ο ΛΥΚΟΣ  της Μαργαρίτας Καραπάνου 

σε σκηνοθεσία Ένκε Φεζολλάρι

· Παράταση Παραστάσεων: έως 30 Μαρτίου 2014

Πολιτισμός: μία κοσμική τραγωδία του Δημήτρη Δημητριάδη
μια παράσταση της  bijoux de kant 

Παραστάσεις: Τετάρτη, Παρασκευή, Σάββατο, Κυριακή
· Πέμπτη 6 Μαρτίου 2014, στις 21:30  
τελευταία παράσταση
"Το αμάρτημα της μητρός μου"

Γεωργίου Βιζυηνού
Θεατρική διασκευή και Σκηνοθεσία: Δήμος Αβδελιώδης

Μουσικοθεατρική παράσταση

· Κάθε Πέμπτη, στις 20:00, και μετά επάνω!
· Κάθε Παρασκευή & Σάββατο, στις 21:00

"ΟΤΑΝ ΕΧΩ ΕΣΕΝΑ"

Σταμάτης Κραουνάκης & Σπείρα-Σπείρα
Συναυλίες
· Δευτέρα 17 Μαρτίου 2014, στις 21:00

Συναυλία/Παρουσίαση δίσκου

ANNA ΜΠΟΥΡΜΑ

"Ένα τραγούδι αν σωθεί"
Νύχτες Ραδιοφώνου

· από Τετάρτη 19 Μαρτίου 2014, στις 21:00

και μία φορά το μήνα

"Νύχτες Ραδιοφώνου

Ο λόγος στους νέους"
επιμέλεια: Μάκης Μηλάτος
105,5 Στο Κόκκινο

Παράσταση Χορού
· Από 30 Μαρτίου έως 2 Απριλίου  2014, στις 21:00

BETELGEZ

Κι όμΩς κινείται 
Χορός, Μουσική, Ακροβασία
Εκθέσεις

· Σάββατο 1 έως Δευτέρα 10 Μαρτίου 2014

3η Έκθεση Φωτογραφίας Νότιας Αθήνας 

"Τοπίο Κρίσης"
συμμετέχουν 25 φωτογράφοι με 30 επιλεγμένα έργα τους

Περιφερειακή Ενότητα Νότιου Τομέα
· Τετάρτη 5 Μαρτίου έως Δευτέρα 10 Μαρτίου 2014
Πρώτη Ατομική Έκθεση Ζωγραφικής:  "ΚΟΚΚΙΝΟ ΟΡΙΟ" 
Άλκηστη - Αλεξία Βουρνά

Εγκαίνια: Τετάρτη 5 Μαρτίου 2014, 18:00 - 22:00

· Τρίτη 11 έως Τρίτη 18 ΜΑΡΤΙΟΥ 2014

ΕΚΘΕΣΗ ΦΩΤΟΓΡΑΦΙΑΣ: " Αστικές αντιθέσεις. Ταξίδι υπό το φως του ήλιου"
ΕΙΡΗΝΗ ΕΥΡΙΠΙΔΟΥ
Εγκαίνια: Τρίτη 11 Μαρτίου 2014, στις 20:00
· Παρασκευή 28 Μαρτίου έως 17 Απριλίου  2014,

Έκθεση Ζωγραφικής: "Ώρες"
Γιώργος Παστάκας

Εγκαίνια: Παρασκευή 28 Μαρτίου στις 20:00
· έως Κυριακή 2 Μαρτίου 2014
Έκθεση φωτογραφίας : "Ανασφάλλω x 2"
Πέτρου & Κωνσταντίνου Σοφικίτη

Μία παράσταση, Δυο αδέρφια φωτογράφοι, Μία Ρεαλιστική και Μία Αφαιρετική προσέγγιση σε Μία Έκθεση

Κινηματογραφικές Προβολές

Οι προβολές της Κινηματογραφικής Λέσχης του Δήμου Μοσχάτου - Ταύρου. Μάρτιος 2014 - ΑΦΙΕΡΩΜΑ ΣΤΟ ΓΑΛΛΙΚΟ ΚΙΝΗΜΑΤΟΓΡΑΦΟ
· Τετάρτη 5 Μαρτίου 2014 στις 21:00
ταινία:  MICHEL PETRUCCIANI
MICHEL PETRUCCIANI (Γαλλία- Γερμανία- Ιταλία 2011) Μ/Α 102΄
· Τετάρτη 19 Μαρτίου 2014, στις 21:00

ταινία: LA VIERGE, LES COPTES ET MOI
LA VIERGE, LES COPTES ET MOI   (Γαλλία, Κατάρ, Αίγυπτος, 2012), Έγχρ., 35 mm, 91΄
· Σάββατο 15 Μαρτίου 2014, στις 17:30 
· Κυριακή 16 Μαρτίου 2014, στις 12:00μ.
το ντοκιμαντέρ του Βασίλη Λουλέ
Πέρασα κι εγώ από κει

κι είχα παπούτσια από χαρτί

                                    παραμύθια, για πάντα

· Πέμπτη 20, Παρασκευή 21 στις 21:00 & στις 23:00,  
Σάββατο στις 22 Μαρτίου 2014, στις 19:00
Ντοκιμαντέρ
"BOXER"
Σενάριο/Σκηνοθεσία:  Γιώργος Παντελεάκης

παραστάσεις για παιδιά

· Κυριακή 9, 16, 23 & 30 Μαρτίου 2014,  στις 17:00 (μία παράσταση)

«Σπείρα – Σπείρα με σπιρούνια»  2ος χρόνος επιτυχίας!!

Τέσσερα θρυλικά παραμύθια  σε λυρικό λόγο της Λίνας Νικολακοπούλου 
και μελοποίηση του Σταμάτη Κραουνάκη

· Κάθε Κυριακή, στις 11:30 & 15:30 

η Κάρμεν Ρουγγέρη παρουσιάζει  την παράσταση "ΠΕΡΣΕΑΣ ΚΑΙ ΑΝΔΡΟΜΕΔΑ"

και με αγγλικούς υπέρτιτλους

Κουκλοθέατρο

· Σάββατο,   8 & 15 Μαρτίου 2014 στις 18:00

το Κούκλο - Θέατρο Σκάλα

παρουσιάζει την Κούκλο - Θεατρική παράσταση
"Πού γεννιούνται τα Παιχνίδια;"

· Κυριακή, 2 & 9 Μαρτίου 2014, στις 15:00

ΚΥΡΙΑΚΕΣ με ΚΟΥΚΛΟΘΕΑΤΡΟ

Εναλλασσόμενο πρόγραμμα παραστάσεων κουκλοθέατρου

για παιδιά από την Unima Ελλάς

· Κυριακή 2 Μαρτίου 2014,  στις 15:00
Manifesto Puppet Theater 

Παράσταση: "Παρούκ"  (το στοιχειωμένο κολοκύθι)
· Κυριακή  9 Μαρτίου 2014, στις 15:00
Caravan Puppet Theater
Παράσταση: Ο Κατακλυσμός στον Κόσμο των Ανθρώπων

Αφηγήσεις για παιδιά

· Κυριακή  9, 16 & 23 Μαρτίου 2014,  στις 12:30

Τα Τρία Χρυσά Μήλα Ελληνικά Λαϊκά Παραμύθια
Με την παραμυθού Σάσα Βούλγαρη
coffee - bar - restaurant  OPEN HOUSE
·  OPEN HOUSE 3RD FLOOR Ίδρυμα Μ. Κακογιάννης
Απέκτησε νέα διεύθυνση, ανακαινίστηκε, μεγάλωσε, και με κεντρική ιδέα τη φύση λειτουργεί, φιλικό και άνετο κάθε απόγευμα μέχρι αργά το βράδυ και τις Κυριακές από το πρωί. Προσφέρει καφέ, ποτό, και φαγητό

*******

Μάρτιος 2014, στο Ίδρυμα Μ. Κακογιάννης
Αναλυτική παρουσίαση
Θεατρικές παραστάσεις
Τρίτη 11 Μαρτίου έως 25 Μαρτίου 2014

Κάθε Δευτέρα και Τρίτη στις 20:30

"Φευγάδα, εμείς κι οι Έλληνες"

Εταιρεία Θεάτρου «Θέρος»

Σκηνοθεσία: Ηλέκτρα Ελληνικιώτη
Πρεμιέρα: Τρίτη 11 Μαρτίου 2014, στις 20:30

Ποιος είναι ο πολιτισμός της κρίσης; Παράγεται σήμερα πολιτισμός ή απλώς ανακυκλώνονται απομεινάρια πολιτισμού; Πόσο ξένοι είμαστε στον ίδιο μας τον τόπο; Ποιες είναι οι ευθύνες του παρελθόντος και οι δυνατότητες του μέλλοντος με ένα τέτοιο παρόν;
Η «bijoux de kant» παραχωρεί το σκηνικό της παράστασης «Πολιτισμός: μια κοσμική τραγωδία» στην εταιρεία θεάτρου «Θέρος» και στην παράσταση «Φευγάδα: Εμείς κι οι Έλληνες», ένα έργο σε εξέλιξη που πρωτοπαρουσιάστηκε το Μάιο του 2013.
Βασισμένη στα ποιήματα της δεύτερης ποιητικής συλλογής του Γιώργου Πρεβεδουράκη, το «Κλέφτικο» και σε κείμενα και άρθρα του Δημήτρη Δημητριάδη, η παράσταση ερευνά την έλλειψη πολιτισμού ως γενεσιουργό αιτία της κρίσης και παρουσιάζει την Ελλάδα ως μια χώρα που μονίμως «φεύγει» από τον εαυτό της και τους Έλληνες. Πόσο Έλληνες μπορούμε να είμαστε όταν η ίδια η Ελλάδα δεν είναι πια η Ελλάδα, αλλά μια Φευγάδα;
Συντελεστές

Σύλληψη - Σκηνοθεσία: Ηλέκτρα Ελληνικιώτη
Σκηνική Εγκατάσταση: bijoux de kant
Κοστούμια: Νικολέττα Παναγιώτου
Μουσική: Κώστας Δαλακούρας
Φωτισμοί:  Χριστίνα Θανάσουλα
Βοηθός Σκηνοθέτη: Εύη Νικολοβγένη
Παίζουν: Μαρία Μαμούρη, Ελένη Ορνεράκη, Χρήστος Καπενής
Σημείωμα Σκηνοθέτη

Ο τίτλος προέκυψε από τη συνύπαρξη της «Φευγάδας» -της ηρωικής αντί-Ελλάδας στο ποίημα «Το Κλέφτικο» του Γιώργου Πρεβεδουράκη- και του άρθρου «Εμείς κι οι Έλληνες» του Δημήτρη Δημητριάδη. 
Η εικόνα είναι πια κρυστάλλινη. Το άρθρο-παρότρυνση του Δημητριάδη, να καταργήσουμε ό,τι είμαστε, να αρνηθούμε μια ταυτότητα που μας θίγει και μας κολλά στη λάσπη, βρίσκει εφαρμογή, 13 χρόνια μετά, στον Πρεβεδουράκη, μέσω της πλέον επικίνδυνης αυτοθυσίας. Ο Πρεβεδουράκης παρατάει τα «εγκόσμια» και χαρίζει εαυτόν στην επανάσταση, μια επανάσταση που όμως γνωρίζει ότι συμβαίνει με τη μορφή αντάρτικου. Μην μπορώντας να ζήσει μέσα στη «σκλαβιά» που έχουν καταδικάσει η εποχή και η χώρα τη γενιά του, το «σκάει» και καταφεύγει στα «βουνά» της πνευματικής μοναξιάς. Κι από εκεί, με λίγους όμαιμους «Κλέφτες και αρματολούς» («το Γιάννη, την Ελένη, το Νίκο, το Θωμά») ξεκινάει αντάρτικο πόλεμο για τη λευτεριά, κατακρεουργημένοι και οι ίδιοι από τους «κατακτητές», αλλά κυρίως καταδικασμένοι να παλέψουν σαν απόκληροι, περιθωριοποιημένοι από τους «άρχοντες του έθνους». Κι όμως, παρ' όλ' αυτά, συμφιλιωμένοι με τη μοναξιά και τη μοναχικότητα που χαρακτηρίζει τις ζωές όλων των ανθρώπων που δεν εφησυχάζουν και εξακολουθούν να εξεγείρονται πνευματικά.
Ο «κλέφτης» Πρεβεδουράκης συνθέτει το δικό του «Κλέφτικο» στην εξορία, στη «Φευγάδα» της επανάστασης. Με μια μικρή νοσταλγία για την «πνευματική» πατρίδα που αποχαιρέτησε και την πλειοψηφία της γενιάς του, που αναγκαστικά άφησε πίσω, διαλυμένη κι έρημη. Μα το πιο επικίνδυνο στην «ηρωική έξοδο» του Πρεβεδουράκη είναι η αυταπάρνηση με την οποία σκοτώνει τους πνευματικούς του πατέρες, τα ίδια του τα πιστεύω και τον εαυτό του. Αντιμετωπίζει την αυτοθυσία ως κάτι αναγκαίο - γίνεται το παράδειγμα που θέλει να δώσει. Δεν είναι πια Έλληνας, είναι ένας Κλέφτης. Δεν μπορεί να είναι Έλληνας αφού η Ελλάδα -η Ελλάδα του- είναι σκλαβωμένη. Αν παρέμενε Έλληνας, θα ήταν ταυτόχρονα και σκλάβος. Έτσι, ιδρύει τη δική του Ελλάδα, τη «Φευγάδα», μια Φευγάδα που, όπως δηλώνει και το όνομά της, φεύγει κι απ' τον ίδιο, τον προδίδει κι αυτόν, μια Φευγάδα από την οποία απομακρύνεται κι εκείνος συνεχώς. Αυτοεξορίζεται για να επαναπροσδιοριστεί.
Με το Κλέφτικο ο Πρεβεδουράκης ολοκληρώνει 13 χρόνια αργότερα τη φαινομενικά ανεφάρμοστη και θεωρητική εσχατολογική προτροπή του Δημητριάδη: ο Πρεβεδουράκης δεν είναι πια Έλληνας. Δεν του ανήκει η Ελλάδα. Οπλίζεται και ξεσηκώνεται απέναντι σ' αυτό που ορίζεται αυτεπάγγελτα και χωρίς προσπάθεια ως σημερινή Ελλάδα. Αυτός κολύμπησε στις μολυσμένες «ελληνικές θάλασσες», αυτός χάζεψε κάτω από τις «γιγαντοαφίσες», αυτός άκουσε «το αφασικό παραμιλητό των τηλεπολιτικών». Ύστερα έκανε εμετό. Και μετά έγραψε το Κλέφτικο.
Διαπιστώσαμε ότι η εταιρεία θεάτρου «Θέρος» με την παράσταση «Φευγάδα: Εμείς κι οι Έλληνες» καταπιάνεται με το ζήτημα του πολιτισμού και της κρίσης του με τον ίδιο τρόπο που καταπιάνεται η «bijoux de kant» μέσα από την παράσταση «Πολιτισμός: μια κοσμική τραγωδία». Ο πολιτισμός στις μέρες μας πάσχει, ασθενεί, ανακυκλώνοντας τα ίδια υλικά, ανακατεύοντας τα ουσιώδη με τα σκουπίδια. Αυτή η διαπίστωση προέτρεψε τη «bijoux de kant» στο να παραχωρήσει το σκηνικό της τόπο στη «Θέρος» και η τελευταία, με τη σειρά της, να προσπαθήσει να χρησιμοποιήσει τα ίδια υλικά με διαφορετικό τρόπο. Με την ελπίδα, ακόμα κι αν η χρήση των υλικών αποδειχτεί λάθος, να είναι ένα τεράστιο λάθος.

Ηλέκτρα Ελληνικιώτη
Η Ηλέκτρα Ελληνικιώτη γεννήθηκε στην Αθήνα το 1987. Σπούδασε υποκριτική στη Σχολή Θεοδοσιάδη και αποφοίτησε με άριστα. Διδάχτηκε την τεχνική των Οπτικών Γωνιών και τη μέθοδο του Tadeshi Suzuki δίπλα στην Ανν Μπόγκαρτ και το SITI Company στη Νέα Υόρκη. Έχει παρακολουθήσει σεμινάρια των Νικίτα Μιλιβόγιεβιτς, Κριστόφ Βαρλικόφσκι, Ατσούσι Τακενούτσι και άλλων. Σκηνοθέτησε τις παραστάσεις «Πέφτει η νύχτα στην Αθηνά» (2012, Βασανάκι), «Το Ημέρωμα Της Στρίγκλας» (2012-2013, Επί Κολωνώ), «Το Κλέφτικο: Εμείς κι οι Έλληνες» (2013, Bob Theatre Festival, Bios Basement) και το «Λαχταράω» της Sarah Kane (2013, Θέατρο του Νέου Κόσμου, Κάτω χώρος). 

Χορηγοί  Επικοινωνίας: 
Τρίτη 11 Μαρτίου έως 25 Μαρτίου 2014

Κάθε Δευτέρα και Τρίτη στις 20:30

"Φευγάδα, εμείς κι οι Έλληνες"

Εταιρεία Θεάτρου «Θέρος»

Σκηνοθεσία: Ηλέκτρα Ελληνικιώτη
Πρεμιέρα: Τρίτη 11 Μαρτίου 2014, στις 20:30

Αίθουσα: Ειδικά διαμορφωμένος υπόγειος χώρος

Διάρκεια: 80΄

Τιμές εισιτηρίων: 12€ 



         8€ Μαθητικό /Φοιτητικό / Νεανικό (έως 26 χρονών)/ Κάρτας Ανεργίας (ΟΑΕΔ) & Πολυτέκνων (ΑΣΠΕ) & Ευρωπαϊκής Κάρτας Νέων/  Κάτοχοι Κάρτας  Πολιτισμού/ Κάτοχοι Κάρτας Club IFA (Γαλλικού Ινστιτούτου) / Κάτοχοι Κάρτας ΙΤΙ (ΕΚΔΙΘ)  / Κάτοχοι Κάρτας Οδοντιατρικού Συλλόγου Αθηνών & Μέλη Πυροσβεστικού Σώματος (κάρτα) / Κάτοχοι Κάρτας Συλλόγου Υπαλλήλων Εθνικής Τράπεζας /  ΑμΕΑ /  Άνω των 65
*********
Δευτέρα 10 Μαρτίου  έως Τρίτη 8 Απριλίου 2014 

Κάθε Δευτέρα και Τρίτη, στις 20:00

«Ι LOVE U»

Η Ελένη Ουζουνίδου 

ερμηνεύει Λούλα Αναγνωστάκη

Τιμητικό αφιέρωμα στην συγγραφέα
μέσα από τον γυναικείο λόγο έξι έργων της
Σκηνοθετεί και συνοδεύει στο πιάνο ο Σταμάτης Κραουνάκης
 

Πρεμιέρα: Δευτέρα 10 Μαρτίου 2014, στις 20:00
και για δέκα μόνο παραστάσεις
Ο Σταμάτης Κραουνάκης  συνθέτει μια παρτιτούρα ερμηνείας για την Ελένη Ουζουνίδου. Στιγμές γυναικών η και της ίδιας γυναίκας  σε διαφορετικούς χρόνους, με θραύσματα από τα έργα «Σ’ εσάς που μ’ ακούτε», «Αντόνιο ή το μήνυμα», «Η πόλη», «Διαμάντια και μπλουζ», «Ο ήχος του όπλου» και ολόκληρο το έργο «Ο ουρανός κατακόκκινος».

Ο κόσμος, η βία, η μοναξιά, η απώλεια, η ελπίδα,  το «εγώ δε βολεύομαι».
Με πρωταγωνιστή το διαχρονικό λόγο της Αναγνωστάκη, με εκτιναγμένα το χιούμορ και την απελπισία, επιστρέφουμε  στα σημαντικά κείμενα για να σηματοδοτούνται ξανά τα νοήματα, να επαναπροσδιορίζεται ο μύθος και  να ξαναγεννιούνται αισθήματα για τους νεότερους, χρήσιμα για τις ζωές τους.
 

 

Συντελεστές 
 

Σύνθεση κειμένων: Σταμάτης Κραουνάκης - Αλεξάνδρα Παντελάκη 


         με τη συνεργασία της συγγραφέως
Σκηνοθεσία -μουσική σύνθεση  και συνοδεία στο πιάνο: Σταμάτης Κραουνάκης
Ενδυματολόγος: 
Δέσποινα Χειμώνα
Βοηθός σκηνοθέτη: 
Χρήστος Μουστάκας
Ήχος: 


Δημήτρης Μουρλάς
Φωτισμοί: 

Δημήτρης Στίγκας
Διεύθυνση παραγωγής: Ελένη Συροπούλου
 

Στο ρόλο του Μιχάλη στο έργο «Ο ήχος του όπλου» ο Χρήστος Γεροντίδης
Την παράσταση "βάφτισε"  η Λούλα Αναγνωστάκη.
Το πιάνο είναι ευγενής χορηγία του οίκου Νικοτιάν
Δευτέρα 10 Μαρτίου  έως Τρίτη 8 Απριλίου 2014 

Κάθε Δευτέρα και Τρίτη, στις 20:00
Ειδικά για τις 31/3 ώρα έναρξης: 22:00
«Ι LOVE U»

Η Ελένη Ουζουνίδου  ερμηνεύει Λούλα Αναγνωστάκη

Σκηνοθετεί και συνοδεύει στο πιάνο ο Σταμάτης Κραουνάκης
 Αίθουσα: «Open House» 3ος όροφος
Διάρκεια παράστασης: 80΄

Τιμές εισιτηρίων:
 12€, Προπώληση



 15€ Στο ταμείο του ΙΜΚ 
Κατά τη διάρκεια της παράστασης επιτρέπεται στο κοινό να πιεί τον καφέ του, το τσάι του, το ποτό του.

Η Λούλα Αναγνωστάκη γεννήθηκε στη Θεσσαλονίκη. Αδελφή του ποιητή Μανόλη Αναγνωστάκη. Εμφανίστηκε στο θέατρο το 1965 με την τριλογία της Πόλης ("Η διανυκτέρευση", "Η πόλη", "Η παρέλαση"), που παρουσίασε σε ενιαία παράσταση στο Θέατρο Τέχνης ο Κάρολος Κουν. 
Το Φεβρουάριο του 1967 ανέβηκε από το Εθνικό Θέατρο το τρίπρακτο έργο της "Η συναναστροφή", σε σκηνοθεσία Λεωνίδα Τριβιζά. Ακολούθησαν: "Αντόνιο ή το Μήνυμα" (1972), "Η νίκη" (1978), "Η κασέτα" (1982), "Ο ήχος του όπλου" (1987), όλα από το Θέατρο Τέχνης, σε σκηνοθεσία Κάρολου Κουν. 
Το 1990 ο θίασος Τζένης Καρέζη - Κώστα Καζάκου παρουσίασε το έργο "Διαμάντια και μπλουζ", σε σκηνοθεσία Βασίλη Παπαβασιλείου. Το 1995 ανέβηκε Το "Ταξίδι μακριά" από το Θέατρο Τέχνης, σε σκηνοθεσία Μίμη Κουγιουμτζή. 
Το 1998 το μονόπρακτο "Ο ουρανός κατακόκκινος" από το Εθνικό Θέατρο, σε σκηνοθεσία Βίκτορα Αρδίττη και το 2003 το έργο "Σ` εσάς που με ακούτε" από τη Νέα Σκηνή, σε σκηνοθεσία Λευτέρη Βογιατζή. 
Τα έργα της Λούλας Αναγνωστάκη έχουν επίσης παρουσιαστεί από Αθηναϊκούς θιάσους και Δημοτικά Περιφερειακά Θέατρα, καθώς και στο εξωτερικό (Γαλλία, Ιταλία, Αγγλία, Γερμανία, Κύπρος, Ισπανία, ΗΠΑ). 
Δημιουργός μιας ιδιαίτερης γραφής, η Λούλα Αναγνωστάκη αποτύπωσε στα έργα της το εσωτερικό τοπίο του σύγχρονου Έλληνα και τις μεταβολές του υπό την επίδραση της Ιστορίας. Πραγματεύτηκε τα σημαντικότερα θέματα της μεταπολεμικής περιόδου στη χώρα μας, όπως το τραύμα, η ενοχή, η μοναξιά, η ήττα. Παρακολουθώντας την εξέλιξη της νεοελληνικής κοινωνίας και μετά τη μεταπολίτευση, πραγματεύεται τον εγκλωβισμό των ανθρώπων και των κοινωνιών, τα αδιέξοδα του σύγχρονου κόσμου, τη μοναξιά, την έλλειψη επικοινωνίας και το αίσθημα ασφυξίας του ατόμου. Βαδίζει το δικό της δημιουργικό, μοναχικό δρόμο, επενδύοντας ιδιαιτέρως στη μουσική διάσταση του λόγου της, που ενισχύει τη δραματικότητα και την εμβέλειά του. Παντρεμένη με το συγγραφέα και καθηγητή Ψυχιατρικής Γιώργο Χειμωνά και μητέρα του συγγραφέα Θανάση Χειμωνά. 
******
 Τρίτη 11 & Τρίτη 18 Μαρτίου 2014,  στις 20:00

My first tic tac of all your seconds

[Nobody's story or no story at all]
Σύλληψη - Κείμενο - Σκηνοθεσία: Ειρήνη Σουργιαδάκη
 https://vimeo.com/81734899
Είσοδος Ελεύθερη

 «Ήθελα να σε κάνω ευτυχισμένη. Ήθελα να σου πάρω ένα δώρο. Ένα δώρο πολύ ακριβό, για να σε κάνω πολύ ευτυχισμένη. Το ρολόι μου κολλάει. Είναι καλό ρολόι. Δεν είναι χαλασμένο, το πήγα στον τεχνίτη. Λέει πως δεν μπορεί να καταλάβει γιατί κολλάει. Επίσης με ρώτησε γιατί πάει 20 λεπτά μπροστά. Του απάντησα πως η πραγματικότητα πάει 40 λεπτά πίσω. Εσύ αγάπη μου, δεν έχεις ρολόι;»

 Ζυρίχη - Αθήνα - Βίλνιους και ξανά Αθήνα, η τέταρτη στάση στη διαδρομή του My first tic tac of all your seconds  είναι στο Ίδρυμα Μιχάλης Κακογιάννης, την Τρίτη 11 και την Τρίτη 18 Μαρτίου 2014, στις 20:00 με Ελεύθερη Είσοδο. Στα ελληνικά με αγγλικούς υπότιτλους.
Ένας άντρας βρίσκεται σε αναμονή, εγκλωβισμένος σε έναν μη-τόπο, ένα μέρος χωρίς χαρακτήρα και ιστορία. Ένας ιδιότυπος εστέτ που διατηρεί τη δική του λογική μέσα στο χάος, με την ελπίδα ότι θα βγει αρτιμελής από αυτό. Επιθυμία του είναι να συναντήσει Εκείνη. Εκείνη με την οποία μοιράζεται την ίδια απόσταση, τον δρόμο και τον χρόνο, παραβλέποντας το μικρό ή το μεγάλο πόλεμο που συντελείται γύρω του. Ίσως γιατί το αίμα που τρέχει δεν είναι το δικό του. Ακόμα.
Η παράσταση αποτελεί ένα σχόλιο διαρκείας, βασισμένο στην ιδέα μιας ωρολογιακής βόμβας που, ενώ την ακούμε, τη νιώθουμε να χτυπάει, ωστόσο νομίζουμε πως δε θα σκάσει ποτέ - ίσως γιατί έχουμε πειστεί ότι οι ενώσεις της έχουν φθαρεί από τον χρόνο. Έχει ως αφετηρία τη σύγχρονη πραγματικότητα της Ελλάδας ιδωμένη υπό το πρίσμα της χιλιομετρικής απόστασης. Όσο ο χρόνος στην χώρα κυλάει στο mute, τόσο η ένταση της βίας κλιμακώνεται. Όσο η ένταση της βίας κλιμακώνεται, τόσο οι πολίτες τη συνηθίζουν, την εντάσσουν στη λογική τους. Αθόρυβα και ανώδυνα, σε ξεχασμένους σκοτωμούς, χωρίς εκρήξεις. Πολιτισμένα.

H παράσταση έχει παρουσιαστεί στο Gessnerallee Theater της Ζυρίχης, στη Στέγη Γραμμάτων και Τεχνών του Ιδρύματος Ωνάση και στο Menu Spaustuve Arts Printing House στο Βίλνιους.
Συντελεστές 
Σύλληψη - Κείμενο - Σκηνοθεσία: Ειρήνη Σουργιαδάκη
Μετάφραση στα αγγλικά: Γιάννης Στεφάνου
Σκηνογραφία  - Κοστούμια: Δήμητρα Λιάκουρα, Περικλής Πραβήτας
Ηχοτοπίο: Βικτώρια Νταρίλα
Φωτισμοί: Χριστίνα Θανάσουλα
Video trailer: Πέτρος Πρωτοπαπάς 

Υπεύθυνος επικοινωνίας: Άρης Ασπρούλης
Φωτογραφίες: Περικλής Πραβήτας 

Ερμηνεία: Σαμψών Φύτρος

Τρίτη 11 & Τρίτη 18 Μαρτίου 2014,  στις 20:00

My first tic tac of all your seconds [Nobody's story or no story at all]
Σύλληψη - Κείμενο - Σκηνοθεσία: Ειρήνη Σουργιαδάκη

Αίθουσα: Φουαγέ ισογείου

Διάρκεια:

Είσοδος Ελεύθερη
******
συνεχίζονται

Από 22 Φεβρουαρίου 2014 έως 23 Μαρτίου 2014

κάθε Σάββατο & Κυριακή,  στις 21:30
Η ΚΑΣΣΑΝΔΡΑ ΚΑΙ Ο ΛΥΚΟΣ 

της Μαργαρίτας Καραπάνου 

σε σκηνοθεσία Ένκε Φεζολλάρι

Πρεμιέρα: Σάββατο 22 Φεβρουαρίου 2014, στις 21:30
για δέκα μόνο παραστάσεις


«To λύκο λυπόμουνα συνήθως.

Πώς θα καταπιεί τόσα γουρουνάκια μονομιάς;»
Η Κασσάνδρα δεν είναι ένα συνηθισμένο κοριτσάκι. Ούτε μία συνηθισμένη γυναίκα. Και μας αφηγείται την ιστορία της. Το πρώτο μυθιστόρημα της Μαργαρίτας Καραπάνου παρουσιάζεται επί σκηνής σε σκηνοθεσία Ένκε Φεζολλάρι. 

Πρόκειται για μία παράσταση που άλλοτε κινείται στα όρια του κόμικ και άλλοτε στην απόλυτη λιτότητα, αγγίζοντας με ευαισθησία και χιούμορ την καρδιά του θεατή και θίγοντας με μοναδικό τρόπο ζητήματα όπως η "τραυματισμένη παιδική ηλικία", η παντελής έλλειψη-παρουσία της μητέρας, η μύηση στον κόσμο των ενηλίκων, τα αρχετυπικά σύμβολα, οι κωμικοτραγικές καταστάσεις στον κόσμο της ελληνικής μπουρζουαζίας.


Όπως χαρακτηριστικά αναφέρει ο Jerome Charyn σε κριτική του (New York Times), "καμία ανάλυση της Κασσάνδρας και του Λύκου δεν μπορεί να εξηγήσει τη γοητεία και την αινιγματικότητα του βιβλίου. .... είναι πρωτότυπο, τρομαχτικό, ολοκληρωμένο. Εφευρίσκει τη δική του ιστορία, μπαίνει σε εφιαλτικές καταστάσεις και βγαίνει, όπως ανακατεύει το όνειρο με την πραγματικότητα." 

Έτσι, και στο σκηνικό του ανέβασμα, απολαμβάνουμε τους δύο ηθοποιούς σε συνεχείς εναλλαγές ρόλων σε μία παράσταση 60 λεπτών που αντλεί εικόνες από το μυθιστόρημα και με ρυθμούς καταιγιστικούς αλλά και ποιητικούς δημιουργεί... «φέτες ζωής».

 
Σημειώνει ο σκηνοθέτης της παράστασης:  «Η Κασσάνδρα και ο λύκος» το πρώτο μυθιστόρημα της Μαργαρίτας Καραπάνου αγγίζει το θέμα της παιδικής ηλικίας. Η ασεβής Κασσάνδρα και ο λύκος, οι ανταρσίες ενός κοριτσιού που αλωνίζει με αναίδεια στον ασφυκτικό κόσμο των μεγάλων... Οι ερωτικές αναζητήσεις που αγγίζουν τα όρια ερωτομανιακού παραληρήματος κυβερνούν τους μικρούς ήρωες και προκαλούν έντονες αντιδράσεις στον κόσμο των ενηλίκων. Αθώα και γνωστική, τρυφερή και σκληρή την ίδια ώρα, βλέπει τον κόσμο διαφορετικά από τα άλλα παιδιά της ηλικίας της… Η απουσία της μητέρας της ως καταλύτης διαπερνά την ίδια της την ύπαρξη. Παρά το σκληρό περίβλημά της ωστόσο, μέσα της κρύβει μια βαθιά τραυματισμένη ψυχή και κάποια φοβερά μυστικά, ενώ πού και πού αφήνει να διαφανεί ότι διαθέτει και μιας σπάνιας μορφής ευαισθησία. Αν και ο λύκος παραμονεύει στη γωνία είναι γεμάτη από πολύχρωμα όνειρα και ανυπότακτες προσδοκίες. Ένα μίγμα φαντασίας και πραγματικότητας.»

Ένκε Φεζολλάρι - Δεκέμβριος 2013

ΣΥΝΤΕΛΕΣΤΕΣ

	Κείμενο:
	Μαργαρίτα Καραπάνου

	Σκηνοθεσία:
	Ένκε Φεζολλάρι

	Σκηνικά - Κοστούμια:
	Αλεξία Θεοδωράκη

	Βοηθός Σκηνοθέτη:
	Μαρίνα Κανελλοπούλου

	Φωτισμοί:
	Ελίζα Αλεξανδροπούλου

	Βίντεο:
	Γιάννης Gizmo Μπερερής

	Φωτογραφίες:
	Κική Παπαδοπούλου



	Παίζουν:
	Έλλη Μερκούρη
Σόλων Τσούνης



Το βιβλίο κυκλοφορεί από τις Εκδόσεις Καστανιώτη

Από 22 Φεβρουαρίου 2014 έως 23 Μαρτίου 2014

κάθε Σάββατο & Κυριακή,  στις 21:30
Η ΚΑΣΣΑΝΔΡΑ ΚΑΙ Ο ΛΥΚΟΣ 

της Μαργαρίτας Καραπάνου 

σε σκηνοθεσία Ένκε Φεζολλάρι

Πρεμιέρα: Σάββατο 22 Φεβρουαρίου 2014

Αίθουσα: Κινηματογράφος
Διάρκεια: 60 λεπτά (χωρίς διάλειμμα)
Τιμή Εισιτηρίου: 10€, ενιαίο 

******

Παράταση Παραστάσεων: έως Κυριακή 30 Μαρτίου 2014
Παραστάσεις: Τετάρτη, Παρασκευή, Σάββατο, Κυριακή

Πολιτισμός: μία κοσμική τραγωδία

Δημήτρης Δημητριάδης
μια παράσταση της  bijoux de kant 

Λόγω ενδιαφέροντος παρατείνονται οι παραστάσεις της ομάδας bijoux de kant με το ανέκδοτο έργο του Δημήτρη Δημητριάδη

«Πολιτισμός: μία κοσμική τραγωδία» στον ειδικά διαμορφωμένο υπόγειο χώρο του Ιδρύματος Μ. Κακογιάννης
To σύμπαν καταρρέει, ο πολιτισμός αποσύρεται. Τίποτε πια δε μένει όρθιο. Ο «Πολιτισμός» του Δημήτρη Δημητριάδη είναι ένα κείμενο πρόσχημα. Ένα έσχατο έργο κατάρρευσης και απογύμνωσης. Ένα εγκώμιο στο πένθος για τον νεκρό εαυτό μας.

Η Μήδεια του Ευριπίδη υπάρχει μόνο ως ανάμνηση, ως θεατρική σύμβαση, ως ποιητική επέμβαση - έτοιμη να ξεσκεπάσει το πρόσχημα. Τα πρόσωπα του «Πολιτισμού» βρίσκονται στο σημείο εκείνο της ανθρώπινης ιστορίας, όπου τίποτε δεν είναι ικανό να τα προστατεύσει από την έκθεση και την ωμότητα ενός προδιαγεγραμμένου και μεγάλους τέλους. Αφοπλισμένοι και μόνοι, σ’ ένα απογυμνωμένο και μοναχικό σύμπαν. Σ’ αυτόν τον «Πολιτισμό», όλα αρχίζουν και τελειώνουν με τις λέξεις και τα σώματα να έχουν γίνει ένα. Κι αυτό το ένα είναι όλα.

Ο ανυπέρβλητος, ο αναγκαίος, ο αδυσώπητος έρωτας δοκιμάζεται και δοκιμάζει. Πλήττεται και πλήττει. Θεριεύει και αδημονεί. Αυτός είναι το μόνο αντίδοτο στην οριστική συντριβή. Αυτός είναι η μόνη μας πιθανότητα.

Κείμενο: Δημήτρης Δημητριάδης

Σκηνοθεσία: Γιάννης Σκουρλέτης 

Μουσική: Κώστας Δαλακούρας 

Κίνηση: Τάσος Καραχάλιος 

Σκηνικό περιβάλλον: Γιάννης Σκουρλέτης, Δήμητρα Λιάκουρα, 

Περικλής Πραβήτας, Κωνσταντίνος Σκουρλέτης 

Φωτισμοί: Χριστίνα Θανάσουλα 

Βοηθοί Σκηνοθέτη: Μαριάνθη Παντελοπούλου, Ηλέκτρα Ελληνικιώτη

Φωτογραφίες: Πάνος Μιχαήλ 

Promo Video: Γιώργος Αποστολόπουλος
Παίζουν: Καρυοφυλλιά Καραμπέτη, Λένα Δροσάκη, Τάσος Καραχάλιος, 


    Γιώργος Παπαπαύλου, Κρις Ραντάνοφ
Παράταση Παραστάσεων: έως 30 Μαρτίου 2014

Παραστάσεις: Τετάρτη, Παρασκευή, Σάββατο, Κυριακή

Πολιτισμός: μία κοσμική τραγωδία του Δημήτρη Δημητριάδη

μια παράσταση της bijoux de kant 

Αίθουσα: Ειδικά διαμορφωμένος υπόγειος χώρος

Διάρκεια: 100' 
Παραστάσεις

Τετάρτη, στις 20.30  

Τιμές εισιτηρίων: 10€, γενική είσοδος
Παρασκευή & Σάββατο, στις 20.30 

Τιμές εισιτηρίων: 14€, γενική είσοδος


      12€, προπώληση

   

                              10€, Μαθητικό /Φοιτητικό / Νεανικό (έως 26 χρονών)/ Κάρτας Ανεργίας (ΟΑΕΔ) & Πολυτέκνων (ΑΣΠΕ) & Ευρωπαϊκής Κάρτας Νέων/  Κάτοχοι Κάρτας  Πολιτισμού/ Κάτοχοι Κάρτας Club IFA (Γαλλικού Ινστιτούτου) / Κάτοχοι Κάρτας ΙΤΙ (ΕΚΔΙΘ)  / Κάτοχοι Κάρτας Οδοντιατρικού Συλλόγου Αθηνών & Μέλη Πυροσβεστικού Σώματος (κάρτα) / Κάτοχοι Κάρτας Συλλόγου Υπαλλήλων Εθνικής Τράπεζας /  ΑμΕΑ /  Άνω των 65

Κυριακή, στις 19.00 

Τιμές εισιτηρίων: 12€, γενική είσοδος


      10€, προπώληση

   

                              10€, Μαθητικό /Φοιτητικό / Νεανικό (έως 26 χρονών)/ Κάρτας Ανεργίας (ΟΑΕΔ) & Πολυτέκνων (ΑΣΠΕ) & Ευρωπαϊκής Κάρτας Νέων/  Κάτοχοι Κάρτας  Πολιτισμού/ Κάτοχοι Κάρτας Club IFA (Γαλλικού Ινστιτούτου) / Κάτοχοι Κάρτας ΙΤΙ (ΕΚΔΙΘ)  / Κάτοχοι Κάρτας Οδοντιατρικού Συλλόγου Αθηνών & Μέλη Πυροσβεστικού Σώματος (κάρτα) / Κάτοχοι Κάρτας Συλλόγου Υπαλλήλων Εθνικής Τράπεζας /  ΑμΕΑ /  Άνω των 65

Σημείωμα Συγγραφέα: O ΠΟΛΙΤΙΣΜΟΣ ΤΟΥ ΕΡΩΤΑ
Οι ανθρώπινες ζωές, σε ατομική και συλλογική κλίμακα, πλήττονται καίρια, στην σωματική τους ολότητα, ως φορείς νοητικών και ερωτικών δυνάμεων, όταν εκείνο που τις συγκρατεί σε στοιχειώδη λειτουργία, ένα σύστημα αξιών, καταρρέει απογυμνώνοντας το Σύμπαν. Το θέατρο, υπό το πρόσχημα ενός δραματικού κειμένου με τον τίτλο «Πολιτισμός» και της σκηνικής μεταφοράς του, αποπειράται την αναπαράσταση παρόμοιας κατάρρευσης και απογύμνωσης. Εδώ, η εντελώς αφοπλισμένη ανθρωπότητα, άντρες γυναίκες παιδιά, μέσα από την έγκαιρη ανάγνωση τού μύθου τής Μήδειας όπως τον διαχειρίστηκε ο Ευριπίδης και όπως μετασχηματίστηκε από μία σημερινή δραματουργική ανάπλαση, εκτίθεται με έναν τρόπο που μόνον η θεατρική σύμβαση, δηλαδή η ποιητική επέμβαση, είναι ικανή να τον βρει για να αποκαλύψει αυτόν τον αφοπλισμό. Τα πρόσωπα τού «Πολιτισμού» βρίσκονται, συνεπώς, στο σημείο εκείνο τής ανθρώπινης ιστορίας όπου τίποτε δεν έχει πλέον την ισχύ να τα προστατεύσει από την απροκάλυπτη έκθεση και από την τερματική ωμότητα – τις οποίες υφίστανται μέχρις εσχάτων. Σ’ αυτόν τον «Πολιτισμό», όλα αρχίζουν και τελειώνουν με τις λέξεις και τα σώματα να έχουν γίνει ένα. Κι αυτό το ένα είναι όλα. Και πρώτο, το τώρα. Η χρονική στιγμή που διανύουμε. Αυτή όπου ένα ανάλογο τέλος έχει επέλθει και μάς βρίσκει όλους, άνδρες γυναίκες παιδιά, εκτεθειμένους σε έναν ανάλογο αφοπλισμό, παραδομένους, ως φορείς νοητικών και ερωτικών δυνάμεων, στην απογύμνωση την δική μας και τού Σύμπαντος. Ο έρωτας, ανυπέρβλητος, αναγκαίος και αδυσώπητος όπως όλα τα θεμελιώδη στοιχεία, είναι αυτός που δοκιμάζεται, εδώ, σκληρότερα από τις άλλες δυνάμεις και που εξωθείται στο να δείξει το ωμότερο πρόσωπό του με ανεπανόρθωτες συνέπειες για όσους πλήττει, δηλαδή για όλους. Αλλά είναι κι αυτός που εμπεριέχει, ως ενεργειακό κέντρο αέναης ανακύκλωσης, την μόνη αντίσταση στην επέλαση τού οριστικού τέλους: τη δυνατότητα για νέα αρχή από όπου ξεκινά εκ νέου κάθε νέος πολιτισμός.

Δημήτρης Δημητριάδης 11.11.2013

**********
Πέμπτη 6 Μαρτίου 2014, στις 21:30

τελευταία παράσταση
"Το αμάρτημα της μητρός μου"

Γεωργίου Βιζυηνού
Θεατρική διασκευή και Σκηνοθεσία: Δήμος Αβδελιώδης

Καινοτόμος Έλληνας διηγηματογράφος του 19ου αιώνα, ο Γεώργιος Βιζυηνός,  εμπνέει για μια ακόμη φορά τον σκηνοθέτη Δήμο Αβδελιώδη, αυθεντία στη διδασκαλία έργων του Θρακιώτη συγγραφέα. Σε αυτό το εξομολογητικό οικογενειακό δράμα πρωταγωνιστούν οι δυο καλοί ηθοποιοί  της νεότερης γενιάς, Κωνσταντίνος Γιαννακόπουλος και Ρένα Κυπριώτη.
Υπόθεση του έργου 
 Πρόκειται για ένα σπάνιο ηθογραφικό και ψυχογραφικό έργο, από τα πιο σημαντικά της λογοτεχνίας μας. Με έντονο το αυτοβιογραφικό στοιχείο, το διήγημα αναφέρεται στις απελπισμένες αλλά μάταιες προσπάθειες της  μητέρας του συγγραφέα να σώσει από το θάνατο το φιλάσθενο μικρό της κορίτσι.
Οι ενοχές της, ακολούθως, την ωθούν σε δυο αλλεπάλληλες υιοθεσίες κοριτσιών, που γίνονται όμως η αιτία να παραμεληθούν τα άλλα τρία ορφανά αγόρια της, και να στερηθούν των φροντίδων της. Και όταν μεγαλώνουν και γίνονται άνδρες, ακόμα δεν μπορούν να κατανοήσουν αυτή την άστοχη εμμονή, της κατά τα άλλα, ευσεβούς μητέρας τους.
Όταν, ύστερα από πολλά χρόνια, επιστρέφει από τη Γερμανία ο μεσαίος της γιός, ο ίδιος ο συγγραφέας, μαθαίνει έκπληκτος από τη Δεσποινιώ, τη μητέρα του το τραγικό μυστικό της.

Σημείωμα σκηνοθέτη 
 «Ο Γεώργιος Βιζυηνός επιζητά και δεικνύει, σ΄ αυτό το αριστουργηματικό κείμενο, την αμοιβαία κατανόηση και συγχώρεση από και προς τη μητέρα του. Πρόκειται για μία εξομολόγηση που ενώ θα μπορούσε να μείνει κλειστή και προσωπική, εδώ γίνεται δημόσιος λόγος, που περνώντας από τις συμπληγάδες της ηθογραφίας και της ηθικογραφίας γίνεται λόγος λυτρωτικός, εναρμονισμένος με την ευγένεια και τη λεπτότητα του πνεύματός του. Ενός πνεύματος που έχει συμπεριλάβει και αφομοιώσει όλα εκείνα τα στοιχεία ενός ζωντανού και πηγαίου λαϊκού πολιτισμού, τα οποία συγκροτούν ένα αυτοτελές σύμπαν που εμπεριέχει τις δυνάμεις της ζωής και της πίστης να υπερνικούν τις δυνάμεις του θανάτου και της φθοράς.
ΣΥΝΤΕΛΕΣΤΕΣ
Θεατρική προσαρμογή – σκηνοθεσία:    Δήμος Αβδελιώδης
Μουσική -Στίχοι:    Βαγγέλης Γιαννάκης 
Σκηνικός χώρος – φωτισμοί  - διδασκαλία λόγου:  Δήμος Αβδελιώδης                                                    Βοηθοί σκηνοθέτη: Γιώργος Νικόπουλος, Αθηνά Ζώτου

Κατασκευή σκηνικού: Θανάσης Τζάτσος
Φωτογραφίες: Στέλιος Χουστουλάκης και Κώστας Γράβος 

Παίζουν:   Κωνσταντίνος Γιανακόπουλος,    Ρένα Κυπριώτη
Έπαιξαν οι Μουσικοί
Αλέξανδρος Αβδελιώδης, πιάνο, Γιάννης Αβδελιώδης, μαντολίνο-μεταλόφωνο
Γιάννης Βιλιώτης, ακορντεόν-μαντολίνο, Μυρτώ Γουζίου, βιολοντσέλο, Γιάννης Πλαγιανάκος, κοντραμπάσο-δοξάρι, Παναγιώτης Ράπτης, φλάουτο-σοπράνο σαξόφωνο
Πέμπτη 6 Μαρτίου 2014 στις 21:30  
"Το αμάρτημα της μητρός μου"

Γεωργίου Βιζυηνού
Θεατρική διασκευή & Σκηνοθεσία: Δήμος Αβδελιώδης

Αίθουσα: Αίθουσα 1  

Διάρκεια παράστασης  60' 

Τιμές εισιτηρίων:     12€, Κανονικό 


           10€, Προπώληση




8€, Μαθητικό /Φοιτητικό / Νεανικό (έως 26 χρονών)/ Κάρτας Ανεργίας (ΟΑΕΔ) & Πολυτέκνων (ΑΣΠΕ) & Ευρωπαϊκής Κάρτας Νέων/  Κάτοχοι Κάρτας  Πολιτισμού/ Κάτοχοι Κάρτας Club IFA (Γαλλικού Ινστιτούτου) / Κάτοχοι Κάρτας ΙΤΙ (ΕΚΔΙΘ)  / Κάτοχοι Κάρτας Οδοντιατρικού Συλλόγου Αθηνών & Μέλη Πυροσβεστικού Σώματος (κάρτα) / Κάτοχοι Κάρτας Συλλόγου Υπαλλήλων Εθνικής Τράπεζας /  ΑμΕΑ /  Άνω των 65
*********

Μουσικοθεατρική παράσταση

Σταμάτης Κραουνάκης + Σπείρα Σπείρα

«ΟΤΑΝ ΕΧΩ ΕΣΕΝΑ»

Κάθε Πέμπτη,  Λαϊκή απογευματινή στις 20:00

και μετά επάνω!

Κάθε Παρασκευή & Σάββατο, στις 21:00

Τις Πέμπτες  μετά την παράσταση όλοι οι συντελεστές της θα συναντιόμαστε στο πατάρι του τρίτου ορόφου στο χώρο του εστιατορίου, με τους θεατές μας.

Επίσης με μαθητές, σπουδαστές ωδείων και δραματικών σχολών, συνθέτες, πολιτικούς αναλυτές, γελοιογράφους, μπλόγκερς, ανθρώπους των social media και εκλεκτούς καλεσμένους, για να συζητάμε για την πολιτική και την τέχνη, με κοινό φαγητό και κρασί.

Ο Σταμάτης Κραουνάκης και η Σπείρα- Σπείρα ευελπιστούν μέσα από αυτές τις συναντήσεις να γεννηθούν καινούργια έργα που θα πάρουν το δρόμο στο κοινό.

Φαγητά και ποτά θα τα’ χει βάλει τ’ αφεντικό πολύ φτηνά. 

Όσοι θέλετε να μείνετε στην κουβέντα, απλά κρατήστε το απόκομμα του εισιτηρίου σας.

Πάμε Ίδρυμα Μιχάλης Κακογιάννης Πειραιώς 206

Το πάρτι ανοίγει κι άλλο....!

Η παράσταση αρχίζει στις 8μμ. άρα το επάνω meeting 

λογαριάστε το κατά τις 11.15.
Τιμή φαγητού 5 ευρώ

Τιμή κρασιού 2 ευρώ, ποτά 6 ευρώ

Κάθε Πέμπτη στις 20:00

Εισιτήρια:

12€ (Κάθε Πέμπτη)



10€ Μαθητικό /Φοιτητικό / Νεανικό (έως 26 χρονών)/ Κάτοχοι 



Κάρτας Persona (φίλοι της Σπείρας)/Κάτοχοι Κάρτας 



Ανεργίας (ΟΑΕΔ) & Πολυτέκνων (ΑΣΠΕ) & Ευρωπαϊκής 



Κάρτας Νέων/ Κάτοχοι Κάρτας Πολιτισμού/ Κάτοχοι 



Κάρτας Club IFA (Γαλλικού Ινστιτούτου) / Κάτοχοι 




Κάρτας ΙΤΙ (ΕΚΔΙΘ) /Κάτοχοι Κάρτας Οδοντιατρικού 



Συλλόγου Αθηνών & Μέλη Πυροσβεστικού Σώματος 



(κάρτα)/ ΑμΕΑ / Άνω των 65



  10€ για Groups άνω των 10 ατόμων

Η Παράσταση

Στο πρώτο μέρος όλη η σύγχρονη Ελλάδα σε δέκα μικρούς μονόλογους. Απ’ τη ζωή λοιπόν στη σκηνή. Μια σκηνή πλημμυρισμένη με παλιά, δοκιμασμένα τραγούδια. Μια σκηνή με καινούργια τραγούδια, γραμμένα από τον Σταμάτη Κραουνάκη και το νεότατο ταλαντούχο συνεργάτη του, Άρη Βλάχο. Άνθρωποι της διπλανής πόρτας με κοινό παρανομαστή την απελπισία και την πίστη. «Δεν θα το βάλουμε κάτω, θα πιάσουμε τη ζωή απ’ τα κέρατα». Χιούμορ, σουρεαλισμός, ανατρεπτική γλώσσα. Χέρι χέρι με τον κόσμο στο πρόβλημα. Χέρι χέρι και στο συναίσθημα που ενώνει.

Στο δεύτερο μέρος ο Σταμάτης με τα πιο αγαπημένα τραγούδια του. Για να τραγουδήσουμε μαζί του όλοι. Για να  εκραγεί το πυροτέχνημα κλείνοντας η βραδιά.


«Όταν έχω εσένα». Ένα τραγούδι που καλεί τους πάντες! Όλες τις γειτονιές που θα θελήσουν μία έξοδο. Ελπίδα για την επόμενη μέρα. 

«Ας γίνουμε εν τη ενώσει ισχυρή καλλιτεχνική γροθιά».

Συνεχίζουμε ακάθεκτοι μέχρι τέλος σεζόν!!!


Συντελεστές
Συγγραφική Ομάδα: Δημήτρης Μανιάτης, Φώτης Μιχαλόπουλος, Σταμάτης Κραουνάκης
Σκηνοθεσία: Σταμάτης Κραουνάκης
Μουσική: Σταμάτης Κραουνάκης, Άρης Βλάχος
Κοστούμια: Έλλη Παπαγεωργακοπούλου
Φωτισμοί: Ελευθερία Ντεκώ
Χορογραφία: Τατιάνα Μύρκου
Μουσική διεύθυνση: Άρης Βλάχος

Παίζουν,  τραγουδούν, χορεύουν και υποδέχονται στην αίθουσα:
Σπείρα Σπείρα:  Χρήστος Γεροντίδης , Μπάμπης Γούσιας, Αναστασία Έδεν, 


   Τζέρομ Καλούτα, Σάκης Καραθανάσης, Χρήστος Μουστάκας, 


   Κώστας Μπουγιώτης, Ελευθερία Σικινιώτη, Γιώργος Στιβανάκης
Οι μουσικοί :
Άρης Βλάχος  - Πιάνο, πλήκτρα
Παντελής Ντζιάλας -  Κιθάρες, μπουζούκι
Γιώργος Φιλίππας - Κρουστά
Κάθε Πέμπτη στις 20:00

Εισιτήρια:

12€ (Κάθε Πέμπτη)



10€ Μαθητικό /Φοιτητικό / Νεανικό (έως 26 χρονών)/ Κάτοχοι 



Κάρτας Persona (φίλοι της Σπείρας)/Κάτοχοι Κάρτας 



Ανεργίας (ΟΑΕΔ) & Πολυτέκνων (ΑΣΠΕ) & Ευρωπαϊκής 



Κάρτας Νέων/ Κάτοχοι Κάρτας Πολιτισμού/ Κάτοχοι 



Κάρτας Club IFA (Γαλλικού Ινστιτούτου) / Κάτοχοι 




Κάρτας ΙΤΙ (ΕΚΔΙΘ) /Κάτοχοι Κάρτας Οδοντιατρικού 



Συλλόγου Αθηνών & Μέλη Πυροσβεστικού Σώματος 



(κάρτα)/ ΑμΕΑ / Άνω των 65



  10€ για Groups άνω των 10 ατόμων

Τιμή φαγητού 5 ευρώ

Τιμή κρασιού 2 ευρώ, ποτά 6 ευρώ

Κάθε  Παρασκευή & Σάββατο, στις 21:00

Όταν έχω εσένα
Αίθουσα: Θέατρο

Τιμές εισιτηρίων: 15€



       12€, Κάθε Πέμπτη  



       10€, ομαδικό εισιτήριο (από 10 άτομα)

                   
       10€, Μαθητικό /Φοιτητικό / Νεανικό (έως 26 χρονών)/ Κάτοχοι 



Κάρτας Persona (φίλοι της Σπείρας)/Κάτοχοι Κάρτας 



Ανεργίας (ΟΑΕΔ) & Πολυτέκνων (ΑΣΠΕ) & Ευρωπαϊκής 



Κάρτας Νέων/ Κάτοχοι Κάρτας Πολιτισμού/ Κάτοχοι 



Κάρτας Club IFA (Γαλλικού Ινστιτούτου) / Κάτοχοι 




Κάρτας ΙΤΙ (ΕΚΔΙΘ) /Κάτοχοι Κάρτας Οδοντιατρικού 



Συλλόγου Αθηνών & Μέλη Πυροσβεστικού Σώματος 



(κάρτα)/ ΑμΕΑ / Άνω των 65

ΧΟΡΗΓΟΙ ΕΠΙΚΟΙΝΩΝΙΑΣ
ALPHA ΤΗΛΕΟΡΑΣΗ, ATHENS VOICE, TO ΠΟΝΤΙΚΙ
MEΛΩΔΙΑ FM 99,2, ΣΤΟ KOKKΙΝΟ 105.5, ALPHA 98.9
TORADIOFONO.GR, EΡΤ – ERTOPEN.COM , MINDRADIO.GR, M-WORDRADIO.GR

IN2LIFE.GR, E-GO.GR, E-CHARITY.GR, EVENTFUL.GR, MYSALONICA.GR, MUSICCORNER.GR, SKYWALKER.GR, SINAFI.GR
ΤHEATROLAND.COM, THEATROMANIA, (https://www.facebook.com/THEATROMANIA?fref=ts)
TRALALA.GR
********
Συναυλίες
Δευτέρα 17 Μαρτίου 2014, στις 21:00
Συναυλία/Παρουσίαση δίσκου
ANNA ΜΠΟΥΡΜΑ

"Ένα τραγούδι αν σωθεί"

Μαζί με την άνοιξη έρχεται και η νέα δισκογραφική δουλειά της νέας ερμηνεύτριας Άννας Μπουρμά με τίτλο "Ένα τραγούδι αν σωθεί", που  η ερμηνεύτρια θα παρουσιάσει ζωντανά σε μια και μοναδική παράσταση τη Δευτέρα 17 Μαρτίου 2014, στις  21:00, στο ΙΜΚ.

Η Άννα Μπουρμά είναι μια καλλιτέχνις που από την πρώτη στιγμή εντυπωσίασε και μάγεψε το κοινό. Με την ιδιαίτερη κρυστάλλινη φωνή της αλλά και με την θεατρικότητα που διαθέτει επί σκηνής καθηλώνει τον ακροατή και τον ταξιδεύει στον κόσμο των συναισθημάτων.

Στη συναυλία της Άννας Μπουρμά στο ΙΜΚ θα παρουσιαστούν  για πρώτη φορά τα 8 νέα της τραγούδια τα οποία, όπως λέει η ίδια η ερμηνεύτρια, χαρακτηρίζονται "από φωτιά στη μουσική και στα λόγια δακρυγόνα’". 

Επίσης, στην παράσταση θα γίνει και ένα μικρό αφιέρωμα στους στιχουργούς που την εμπιστεύτηκαν όπως είναι η Λίνα Δημοπούλου, η Φωτεινή Λαμπρίδη, ο Θοδωρής Γκόνης, η Βέτα Μπετίνη και ο Σωτήρης Βώπης, με αγαπημένα τραγούδια ενορχηστρωμένα από τον Τάκη Μπουρμά.
Η παράσταση πλαισιώνεται από πλούσιο οπτικοακουστικό υλικό ενώ συμμετέχουν και οι πιστοί  μουσικοί της, που την ακολουθούν σχεδόν από την αρχή αυτού του ταξιδίου.

Στο τέλος της παράστασης η καλλιτέχνιδα έχει ετοιμάσει μια έκπληξη για τους ακροατές της!

Συντελεστές

Τραγούδι: Άννα Μπουρμά

Κιθάρα ενορχηστρώσεις: Τάκης Μπουρμάς
Κιθάρα: Γιάννης Ακτύπης
Μπάσο: Πέτρος Βασιλειάδης
Κρουστά: Βασίλης Κατσαμπέλας 

Guest μουσικοί 

Πλαγίαυλος: Θύμιος Παπαδόπουλος
Λύρα: Αλεξάνδρα Κωνσταντιδέλλη
Κρουστά: Νίκος Νταρίλας 

‘Ήχος: Ηλία Λάκκας 

Παραγωγή: ΑFM records 
Διεύθυνση παραγωγής: Θεοδόσης Φράγκος
Υπεύθυνη επικοινωνίας: Τζωρτζίνα Πιτιανούδη
Δευτέρα 17 Μαρτίου 2014, στις 21:00
Συναυλία/Παρουσίαση δίσκου

ANNA ΜΠΟΥΡΜΑ

"Ένα τραγούδι αν σωθεί"

Αίθουσα: Θέατρο

Τιμή εισιτηρίων: 10€, ενιαίο
********
Νύχτες Ραδιοφώνου

από Τετάρτη 19 Μαρτίου 2014, στις 21:00

και μία φορά το μήνα

Νύχτες Ραδιοφώνου
Ο λόγος στους νέους
επιμέλεια: Μάκης Μηλάτος
105,5 Στο Κόκκινο

Ο ρ/σ 105,5 Στο Κόκκινο και το Ίδρυμα Μ. Κακογιάννης παρουσιάζουν τις Νύχτες Ραδιοφώνου. Ένα μουσικό και ραδιοφωνικό γεγονός με στόχους την αναζήτηση νέων ιδεών, νέων ήχων  και την ανάδειξη νέων καλλιτεχνών.
Τα τελευταία χρόνια πολλοί μουσικοί και συγκροτήματα έχουν φέρει μια νέα «ελληνική άνοιξη» στη μουσική μας πραγματικότητα. Πρόθεσή του ρ/σ 105,5 Στο Κόκκινο και του Ιδρύματος Μ. Κακογιάννης είναι η προβολή αυτής της νέας μουσικής πραγματικότητας. 
Στις Νύχτες Ραδιοφώνου, μία φορά το μήνα, ξεκινώντας από την Τετάρτη 19 Μαρτίου 2014, στις 21:00, το Θέατρο του ΙMK μετατρέπεται σε ραδιοφωνικό στούντιο. Εκεί αναλαμβάνει ο ρ/σ 105,5 Στο Κόκκινο και μαζί με  γνωστούς, καταξιωμένους  καλλιτέχνες παρουσιάζουν νέους μουσικούς  και καλούν  το κοινό να τους γνωρίσει και να τους ενθαρρύνει. Στόχος και σκοπός είναι η ανάδειξη της νέας ελληνικής μουσικής σκηνής.
 Το αποτέλεσμα αυτών των μοναδικών συνεργασιών θα αποτυπωθεί σε βινύλιο, η έκδοση του οποίου θα χρηματοδοτείται από τα έσοδα των παραστάσεων.

 Παράλληλα το πρόγραμμα θα μεταδίδεται από το ρ/σ 105,5 Στο Κόκκινο, σε πραγματικό χρόνο, προβάλλοντας άμεσα την δουλειά των νέων καλλιτεχνών.  
Τις Νύχτες Ραδιοφώνου επιμελείται ο Μάκης Μηλάτος.

Το αναλυτικό πρόγραμμα για τις Νύχτες Ραδιοφώνου θα ανακοινωθεί άμεσα
*******
Παράσταση Χορού
Από 30 Μαρτίου έως 2 Απριλίου  2014, στις 21:00

BETELGEZ
Κι όμΩς κινείται 
Χορός, Μουσική, Ακροβασία

Μια παράσταση χορού μουσικής και ακροβατικών

για τη μοναδικότητα του ανθρώπου και το σύμπαν.
 Το χρόνο και το φως, το εύθραυστο και την αθανασία... 
Η Ομάδα Χορού Κι όμΩς κινείται, επιστρέφει στο ΙΜΚ με τη νέα της παραγωγή  BETELGEZ (Μπετελγκέζ), που δεν είναι παρά το όνομα ενός αστεριού που αναμένεται να εκραγεί ως σούπερ νόβα. Τότε ένας δεύτερος ήλιος θ’ ανατείλει στον ουρανό της Γης και η λαμπρότητα της έκρηξης θα είναι τόσο έντονη, ώστε θα φαίνεται στον ουρανό για περίπου 15 ηµέρες. 
Μια έκρηξη, που μπορεί να έχει ήδη συμβεί και να μην το έχουμε ακόμα καταλάβει, ή να συμβαίνει τώρα και να το μάθουμε πολύ μετά ή να συμβεί μετά από εκατομμύρια χρόνια.

Ο άνθρωπος βρίσκεται σ’ ένα αμήχανο παρόν αύξουσας συμπίεσης, όπου η έκρηξη μπορεί να μην έρθει, αλλά η μέθοδος του κατασκευασμένου μέλλοντος, έχει κλονιστεί ανεπιστρεπτί. 

Εκτός από απελπισία, η αδυναμία πρόβλεψης δίνει χώρο σε μια κρίσιμη ερώτηση: Ποια είναι η προσδοκία της ανθρώπινης ζωής;

Μέσα στην ένταση του δυισμού, που ορίζει την ανθρώπινη ζωή από δώρο μέχρι κατάρα, μέσα στο βουβό στραγγαλισμό της βίας, που χωράει το λυρισμό της νέας ζωής, μέσα στη θλίψη της δύσης του ονείρου της αφθονίας και του μεγαλείου της ανθρώπινης κατασκευής, μέσα στον τρόμο του τέλους του ανθρώπινου χρόνου, υπάρχει η γαλήνη του μακρινού βλέμματος.
Σημειώνουν οι συντελεστές της παράστασης: Σύμφωνα με το σενάριο της κοσμολογίας του σήμερα, πριν 14 δισεκατομμύρια χρόνια έγινε το big bang, δημιουργήθηκε ο χώρος και ο χρόνος, το φως που βλέπουμε, αυτό που δε βλέπουμε και οι δυνάμεις. Το φως πάγωσε, η εσωτερική του κίνηση περιορίστηκε και εμφάνισε την ύλη. Κι αυτή, λόγω μιας ελάχιστης ανομοιομορφίας στην κατανομή της, άρχισε να στριφογυρίζει, μέσα σ΄ ένα πλέγμα δυνάμεων κι έγιναν τα αστέρια. Κι αυτά κατάκαψαν τα υλικά τους και μετά τα σκόρπισαν κι έγιναν κι άλλα αστέρια, και από τα περισσεύματά τους, πλανήτες.  Κι αυτά κατάκαψαν τα υλικά τους .... και τη στιγμή της κατάρρευσής τους, τα πιο μεγάλα από αυτά, δημιούργησαν, όλα αυτά τα σπάνια και πολύτιμα υλικά, που είναι απαραίτητα για να γίνουμε εμείς, οι άνθρωποι.
Είμαστε τόσο πολύτιμοι, τόσο εξωφρενικά πολύτιμοι, μέσα στην ευτέλεια των αντιτύπων. Είμαστε τόσο σπάνιοι, τόσο εξωφρενικά σπάνιοι, μέσα στην αφθονία των δυνατοτήτων. Είμαστε τόσο εύθραυστοι, τόσο εξωφρενικά εύθραυστοι, μέσα στη σιγουριά των προβλέψεων. 
Πεθαίνουμε πολλές φορές κατά τη διάρκεια μιας ζωής, τα κύτταρα ανανεώνονται, το σώμα αλλάζει όλο του το υλικό, το παρόν της εμπειρίας γεννάει καινούριους εαυτούς, για να υπερασπίζονται άθελά τους, την ιδέα του σταθερού “εγώ”.

Και είμαστε αθάνατοι. Από ένα υλικό πού φτιάχτηκε στην αρχή του χρόνου, διαπερνάει την έννοια της μορφής και θα υπάρχει μέχρι το τέλος του χρόνου, αν υπάρχει τέλος.
Μπετελγκέζ: Μια παράσταση χορού μουσικής και ακροβατικών για τη μοναδικότητα του ανθρώπου και το σύμπαν. Το χρόνο και το φως, το εύθραυστο και την αθανασία...
Συντελεστές

Σκηνοθεσία, χορογραφία:
Κι όμΩς κινείται 

Μουσική Σύνθεση:

Αντωνίου Κλέων
Επιμέλεια κειμένου:

Αποστολάκης Δημήτρης

Κοστούμια:


Μάνεση Αγγελική, Μουζάκη Φανή
Φωτισμοί:
                           Αθανασοπούλου Μαρία
Σκηνικός Χώρος:
              Κι όμΩς κινείται

Κατασκευές, τεχνική υποστήριξη:  Λαζούλος Δημήτρης
Ερμηνεία – δημιουργία: Bentancor Camilo, Καραχανίδης Αναστάσης, 




    Μαλκότσης Ερμής, Λινάρδου Αντιγόνη, 




    Παπαδόπουλος Αρης, Παρασκευοπούλου Ιωάννα, 



    Σουγιουλτζή Χριστίνα

Από 30 Μαρτίου έως 2 Απριλίου  2014, στις 21:00

BETELGEZ

Κι όμΩς κινείται 
Χορός, Μουσική, Ακροβασία
Αίθουσα: Θέατρο

Τιμή Εισιτηρίου: 10€, ενιαίο
*******
Εκθέσεις
Σάββατο 1 έως Δευτέρα 10 Μαρτίου 2014

3η Έκθεση Φωτογραφίας Νότιας Αθήνας 
«Τοπίο Κρίσης»
συμμετέχουν 25 φωτογράφοι με 30 επιλεγμένα έργα τους

Περιφερειακή Ενότητα Νότιου Τομέα
Η κινητή 3η Έκθεση Φωτογραφίας Νότιας Αθήνας που διοργανώνει  η Περιφερειακή Ενότητα Νότιου Τομέα με τίτλο «Τοπίο Κρίσης» κάνει τη δεύτερη στάση της στο Φουαγιέ του Ιδρύματος «Μιχάλης Κακογιάννης» στον Ταύρο, από την 1η ως τη 10η  Μαρτίου 2014. 
Η κρίση και οι επιπτώσεις της στο οπτικό μας πεδίο και την καθημερινότητα ήταν το θέμα του 3ου Διαγωνισμού Φωτογραφίας Νότιας Αθήνας, που ολοκληρώθηκε το Δεκέμβριο του 2013. Στην Έκθεση παρουσιάζονται τα έργα που διακρίθηκαν στο διαγωνισμό αυτό. Η κριτική επιτροπή, αποτελούμενη από τους διακεκριμένους φωτογράφους κ. Κωστή Αντωνιάδη,  Γιάννη Κολεσίδη,  Νίκο Πηλό, και τον αναπληρωτή καθηγητή Οπτικού Πολιτισμού στο Πάντειο Πανεπιστήμιο κ.  Γιάννη Σκαρπέλο, επέλεξε τριάντα έργα, τραβηγμένα από 25 φωτογράφους στη Νότια Αθήνα. 

Οι φωτογραφίες ανήκουν στους: Μαρία Καππάτου, Γεωργία Μποζοβίτη, Σαββάτιο Μπαμπίλη, Δημήτρη Τριάντη, Νίκο Δρικάκη, Πολυζώη Λούβαρη, Νίκο Χριστοφάκη, Αθηνά Κουτρουμάνη, Ελένη Ρημαντωνάκη, Γαβριέλα Μαραντίδη, Θοδωρή Γκατζώνη, Ευαγγελία Βαρβεροπούλου, Κυριάκο Φωλιά, Εύη Σκούρα, Φραγκίσκο Στεφάνου, Άγγελο Μπαράι, Ιωάννη Στεφανίδη, Κώστα Γιαβή, Σπύρο Σανσονέτη, Μαρία Ρουσσάκη, Αγγελική Πλακούτση, Άννα Χαραλαμπίδη, Ανδρέα Κατσάβελο, Βασιλική Κουτσίκου και Δημήτρη Τριανταφύλλου.

Επιμέλεια Έκθεσης:
Χριστίνα Παρακεντέ
Σάββατο 1 έως Δευτέρα 10 Μαρτίου 2014

3η Έκθεση Φωτογραφίας Νότιας Αθήνας 

«Τοπίο Κρίσης»

συμμετέχουν 25 φωτογράφοι με 30 επιλεγμένα έργα τους

Περιφερειακή Ενότητα Νότιου Τομέα
Εκθεσιακός χώρος ισογείου

Ώρες λειτουργίας: Δευ-Κυρ 18:00 - 22:00

Είσοδος Ελεύθερη

**********
Τετάρτη 5 Μαρτίου έως Δευτέρα 10 Μαρτίου 2014
Πρώτη Ατομική Έκθεση Ζωγραφικής 

 «ΚΟΚΚΙΝΟ ΟΡΙΟ» 

Άλκηστη - Αλεξία Βουρνά

Εγκαίνια: Τετάρτη 5 Μαρτίου 2014, 18:00 - 22:00

Η Άλκηστη - Αλεξία Βουρνά, μια νέα ζωγράφος, σπούδασε στην Α.Σ.Κ.Τ. Στην πρώτη  Ατομική της Έκθεση στο ΙΜΚ, με τίτλο "Κόκκινο Όριο",  από την Τετάρτη 5 Μαρτίου έως τη Δευτέρα 10 Μαρτίου 2014, εκφράζεται πάνω στον καμβά χρησιμοποιώντας το λεξιλόγιο του αφηρημένου εξπρεσιονισμού. Η ίδια αποδέχεται αβίαστα τις επιρροές που δέχτηκε από σημαντικούς εκπροσώπους του καλλιτεχνικού αυτού ρεύματος, από όπου και αντλεί κυρίως τη πλαστική της γλώσσα. Δουλεύει τη ζωγραφική επιφάνεια των πινάκων της, χρησιμοποιώντας την ύλη, τη πάστα μπογιάς, με τρόπο που προκαλεί την όραση με τα πλατιά περιγράμματα και τις πολυάριθμες στρώσεις. Στους περισσοτέρους πίνακές της υπάρχει το εκρηκτικό, φωτεινό και ζωογόνο κόκκινο. Όπως έλεγε ο Mark Rothko (1903-1970), το χρώμα είναι ένα παράθυρο ψυχής. Η εντυπωσιακή κίνηση και πυκνότητα χαρακτηρίζουν τους πίνακές της, έτσι μεταδίδεται στους δέκτες η ένταση της ενέργειάς τους. Ο Κλεέ αναφέρει το 1915 παραπέμποντας στις απόψεις του Βόρρινγκερ, πως «όσο πιο αποτρόπαιος γίνεται αυτός ο κόσμος, όπως συμβαίνει σήμερα, τόσο πιο αφηρημένη γίνεται η τέχνη». Η αφαίρεση βοηθάει την Άλκηστη να συντονίσει τα εικαστικά της μέσα με τις συναισθηματικές της ροπές και τις πνευματικές της αναζητήσεις. Τα έργα της αποπνέουν μια αίσθηση ελευθερίας αλλά φανερώνουν και τις ψυχικές της εντάσεις και υφέσεις.

Τετάρτη 5 Μαρτίου έως Δευτέρα 10 Μαρτίου 2014
Πρώτη Ατομική Έκθεση Ζωγραφικής 

 «ΚΟΚΚΙΝΟ ΟΡΙΟ» 

Άλκηστη - Αλεξία Βουρνά

Εγκαίνια: Τετάρτη 5 Μαρτίου 2014, 18:00 - 22:00
Εκθεσιακός χώρος: 1ου & 2ου ορόφου

Ώρες Λειτουργίας: Δευ - Κυρ,  18:00 -22:00

Είσοδος Ελεύθερη
*********
Τρίτη 11 έως Τρίτη 18 ΜΑΡΤΙΟΥ 2014

ΕΚΘΕΣΗ ΦΩΤΟΓΡΑΦΙΑΣ 
"Αστικές αντιθέσεις

Ταξίδι υπό το φως του ήλιου"
ΕΙΡΗΝΗ ΕΥΡΙΠΙΔΟΥ

Εγκαίνια: Τρίτη 11 Μαρτίου 2014, στις 20:00
Η έκθεση «Αστικές αντιθέσεις» αποτελεί την πρώτη έκθεση φωτογραφίας της Ειρήνης Ευριπίδου.

Ζώντας μεταξύ Λονδίνου και Αθήνας, η Ειρήνη βρίσκεται σε μια διαρκή αναζήτηση των αντιθέσεων που κρύβει το αστικό τοπίο. Το έργο της εστιάζει σε όσα κάνουν μια σύγχρονη πόλη περισσότερο πολύχρωμη, όμορφη και αισιόδοξη, στα στοιχεία εκείνα που γεφυρώνουν την απόσταση μεταξύ της αστικής πραγματικότητας και της μαγείας της φύσης. Βρίσκεται σε αντίθεση με τη σκληρότητα και τον πόνο της καθημερινής ζωής, σε αντίθεση με το μελαγχολικό γκρίζο αστικό τοπίο.

Ο φωτογραφικός της φακός λειτουργεί σαν καλειδοσκόπιο. Απομονώνει και μεγεθύνει θέματα, χαρίζοντάς τους νέες αντανακλάσεις και νοήματα, μέσα από ένα ταξίδι φωτός. Οι σταγόνες της βροχής σε ένα λονδρέζικο πάρκο μετατρέπονται σε καθρέφτη που αντανακλά το φως του ήλιου και τα χρώματα της ζωή, ένα λουλούδι των αθηναϊκών δρόμων γίνεται φάρος ελπίδας.  

Η τεχνική της macro φωτογράφησης της επιτρέπει να αποθανατίζει όχι μόνο τα προφανή, αλλά και αυτά που είναι κρυμμένα, αναδεικνύοντας έτσι τον μικρόκοσμο. Αυτός ο αφανής κόσμος που βρίσκεται ανάμεσά μας είναι ένα σημάδι πως υπάρχει πάντα η προοπτική της ελπίδας, της ομορφιάς και της χάρης. 
Η Ειρήνη Ευριπίδου γεννήθηκε στο Λονδίνο και κατάγεται από την Κύπρο. Μεγάλωσε και πήγε σχολείο στην Αθήνα, όπου παρακολούθησε το πρόγραμμα του International Baccalaureate. Συνέχισε με Νεοελληνικές Σπουδές (Modern Greek Studies with Humanities Computing) στο φημισμένο Kings College του Λονδίνου, όπου ολοκλήρωσε και το πρώτο της μεταπτυχιακό στην εφαρμογή νέων τεχνολογιών στις ανθρωπιστικές επιστήμες και την πολιτιστική κληρονομιά (Digital Culture and Technology). Η σύνδεση της τεχνολογίας και του πολιτισμού είναι ένας τομέας που την κέρδισε, γι΄ αυτό και συνέχισε τις σπουδές της σε αυτό το αντικείμενο με ένα δεύτερο μεταπτυχιακό (Digital Humanities) στο University College του Λονδίνου.

Εκτός από τη φωτογραφία, η Ειρήνη Ευριπίδου έδειξε από μικρή ηλικία μεγάλο ενδιαφέρον για την έκφραση μέσα από τον ποιητικό λόγο. Το αποτέλεσμα αυτής της ενασχόλησής της αποτυπώθηκε στην πρώτη της ποιητική συλλογή με τίτλο «Γυάλινα Τριαντάφυλλα», η οποία κυκλοφόρησε το 2011 από τις εκδόσεις ΑΙΟΛΟΣ. Πρόκειται για μια συλλογή που περιλαμβάνει ποιήματα τα οποία έγραψε κατά τη διάρκεια των σπουδών της, ξεκινώντας από το 2006, οπότε ήταν μόλις 21 χρονών. Σήμερα προετοιμάζει τη δεύτερη ποιητική της συλλογή.
Τρίτη 11 έως Τρίτη 18 ΜΑΡΤΙΟΥ 2014

ΕΚΘΕΣΗ ΦΩΤΟΓΡΑΦΙΑΣ:  Αστικές αντιθέσεις. Ταξίδι υπό το φως του ήλιου

ΕΙΡΗΝΗ ΕΥΡΙΠΙΔΟΥ

Εγκαίνια: Τρίτη 11 Μαρτίου 2014, στις 20:00
Εκθεσιακός χώρος 2ου ορόφου

Ώρες λειτουργίας: Δευ-Κυρ, ώρα 18:00 - 22:00

Είσοδος Ελεύθερη
***********

Παρασκευή 28 Μαρτίου έως Πέμπτη 17 Απριλίου 2014
Έκθεση Ζωγραφικής

"Ώρες"

Γιώργος Παστάκας 

Εγκαίνια: Παρασκευή 28 Μαρτίου 2014, στις 20:00
 Η νέα έκθεση ζωγραφικής του Γιώργου Παστάκα με τον τίτλο Ώρες που θα φιλοξενηθεί στο Ίδρυμα Μιχάλης Κακογιάννης, αποτελείται από 47 έργα που έχουν ως πηγή έμπνευσης το νησί της Τήνου. 

Η έκθεση αποτελείται από δύο κύκλους. Ο πρώτος κύκλος, αποτελείται από 37 ελαιογραφίες που αποτυπώνουν το ιδιαίτερο τοπίο του νησιού καθώς και τη θρησκευτική ζωή του με τις μοναχές και τα ξωκλήσια. Πρόκειται για έργα που πρωτοεκτέθηκαν το 2008 με τον τίτλο Τηνιακοί Εσπερινοί υπό την αιγίδα του γάλλου πρέσβη Christophe Farnaud στην Αθήνα. Η έκθεση γνώρισε σημαντική αναγνώριση και γράφτηκαν για αυτήν κείμενα από τους ιστορικούς τέχνης Αθηνά Σχινά και Δημήτρη Παυλόπουλο, επίκουρο καθηγητή του Πανεπιστημίου Αθηνών, καθώς και από τον τέως πρόεδρο της Αδερφότητας των Τηνίων εν Αθήναις Δημήτριο Ζ. Σοφιανό. 

Ο δεύτερος κύκλος, αποτελείται από 10 μεγάλων διαστάσεων ελαιογραφίες που απεικονίζουν τα τραυματισμένα τοπία του νησιού, τα λατομεία και τους ανθρώπους που ζουν από αυτά. Τα έργα εκτέθηκαν για πρώτη φορά το 2010 με τίτλο Τα Τραύματα της Πέτρας στο μουσείο Μαρμαροτεχνείας του Πολιτισμικού Ιδρύματος Ομίλου Πειραιώς σημειώνοντας μεγάλη επιτυχία. Για την έκθεση έγραψαν κείμενα ο συγγραφέας Γιώργος Ν. Μανιώτης, ο πρύτανης του Πανεπιστημίου Αθηνών Θεοδόσης Πελεγρίνης και ο επίκουρος καθηγητής του Πανεπιστημίου Αθηνών Δημήτρης Παυλόπουλος. 

Σήμερα τα έργα ενώνονται με τον τίτλο Ώρες, σε μια έκθεση που έχει στόχο να αναδείξει το μυστηριακό τοπίο της Τήνου και τους ανθρώπους της. Το κατανυκτικό στοιχείο ενώνεται με τις ιδιαίτερες στιγμές που χαρακτηρίζουν τη ζωή στο νησί, το άγριο και φαινομενικά άγονο τοπίο γίνεται τόπος αναγέννησης τόσο της φύσης όσο και του πνεύματος. Ο επισκέπτης, έχει την ευκαιρία να δει μέσα από την εξπρεσιονιστική ματιά του ζωγράφου ότι ο ιδιαίτερος αυτός τόπος έχει περισσότερες από μια όψεις και να ταξιδέψει νοητά μαζί του στο νησί που ανέκαθεν υπήρξε πηγή έμπνευσης για τους καλλιτέχνες και σφράγισε την καλλιτεχνική ζωή της νεότερης Ελλάδας. 
Επιμέλεια έκθεσης: Γιώργος Κυριαζής

Σημειώνει ο Γιώργος Παστάκας για την Έκθεσή του Ώρες: Μέσα από τις ακολουθίες των Μεγάλων ή Βασιλικών Ωρών της ορθόδοξης Εκκλησίας, δημιουργήθηκαν οι δύο κύκλοι που είναι αφιερωμένοι στο νησί της Τήνου.


Οι τέσσερις Λειτουργικές Ώρες, η Πρώτη, η Τρίτη, η Έκτη και η Ένατη, χωρίστηκαν ανά δύο.



Στην Πρώτη και στην Τρίτη Ώρα αποτυπώθηκαν οι Τηνιακοί Εσπερινοί ή Ο Κύκλος των 76 Ημερών. Η Πρώτη Ώρα, είναι η ώρα της Δημιουργίας του φωτός και της εξάλειψης του χάους. Μέσα στο φως γεννιούνται μορφές από έναν τόπο μυθικό, δεμένο με την παράδοση, τις ασκητικές μορφές των μοναχών της μονής του Κεχροβουνίου που δοξάζουν τη ζωή.

Ξωκλήσια σκαλωμένα στον κυκλαδίτικο άνεμο, ατέλειωτο χερουβικό πάνω σε αρχαία σπαράγματα Βυζαντινών Τοιχογραφιών, σβησμένα χνάρια και ανάσες από θυμίαμα.


Η Τρίτη Ώρα, είναι η Αγιότητα του Τόπου από την χάρη του Πνεύματος, μετουσιωμένη σε μικρά ή μεγάλα Πανηγύρια σε καταστόλιστους λευκούς τοίχους με πολύχρωμες σημαίες και κλαδιά από βάγια και φοίνικες στα χαλασμένα ξύλινα πορτόνια τους.

Και είπε Κύριος:

Ιδού τόπος παρ’ εμοί, στήθι επί της πέτρας ηνίκα δ΄αν παρέλθη η δόξα μου, και θήσω σε εις οπήν της πέτρας και σκεπάσω τη χειρί μου επί εσέ, έως αν παρέλθω….

Γενομένης δε ώρας Έκτης σκότος εγένητο εφ’ όλην την γή έως ώρας ενάτης και την ενάτη εβόησεν ο Ιησούς φωνή μεγάλη λέγων

Ελωί  Ελωί,  λιμά σαβαχθανί

                                     (εκ του Κατά Μάρκου ιε 16 – 41)

Σημάδια από μαρμάρινα τραύματα, πληγές σε άνυδρη γη από νεκρές μηχανές πλάι σε εγκαταλελειμμένα ορυχεία. Ονόματα σκαλισμένα σε μάρμαρα λευκά. Δέηση των μακαρίων εργατών που κέντησαν με λοστούς τα σπλάχνα του νησιού. Ζωή μέσα από το θάνατο. Μαρμάρινα οστά από παλιούς συνοδοιπόρους που έδεσαν τα νιάτα και τη ζωή τους σε δύσκολο τόπο.


Ένας τόπος πληγή. Ένας κόσμος σιωπής. Μια Ελλάδα αποτυπωμένη σε δέκα εικόνες, μια Εις Άδου Κάθοδος αυτών των ημερών, όμοιο τάμα πάνω στην ιερή εικόνα της Παναχράντου Δεσποίνης.


Έφριξεν ορών, Σώτερ Άδης σε τον ζωοδότην, πλούτου των εκείνου σκυλεύονται, και τους απ’ αιώνος νεκρούς εξανιστώντα.

Μια ιστορία χαραγμένη στη λευκή μαρμάρινη ραχοκοκαλιά του τόπου αυτού. Ένα εικαστικό οδοιπορικό στην Ένατη ώρα της Ελλάδας.

                                                                                     Γιώργος Παστάκας

                                                                                   Δεκέμβριος 2013, Κηφισιά

Ο Γιώργος Παστάκας γεννήθηκε στις 4 Αυγούστου 1956, στη Φλώρινα. Σπούδασε στο Λονδίνο, στη Royal Academy of Fine Arts. Αναφορά στο έργο και στη πορεία της δουλειάς του, γίνεται στο νέο Λεξικό Νεοελλήνων Ζωγράφων του εκδοτικού οίκου Μέλισσα (εκδόθηκε το 2000). Από το 1992 μέχρι και σήμερα ασχολείται με τη μελέτη και την κατασκευή βυζαντινών εικόνων, τόσο με την παραδοσιακή μέθοδο όσο και με τη μέθοδο της εγκαυστικής.

ΕΚΘΕΣΕΙΣ

· 1979: Ατομική έκθεση στη Λάρισα

· 1980: Ατομική έκθεση στο Βόλο

· 1981: Ομαδική έκθεση στη Θεσσαλονίκη

· 1985: Ατομική έκθεση στη Πάτρα

· 1986: Ατομική έκθεση στη Στουτγάρδη

· 1987: Κοπεγχάγη: Παρουσίαση τμήματος έργων του από τις σειρές Παλατιανή Ποίηση και Πτώση των Ερωτευμένων Αγγέλων.

· 1989: Ατομική έκθεση στη Ζάκυνθο

· Δεκέμβριος 1991 – Ιανουάριος 1992: Εκπροσώπηση του Υπουργείου Πολιτισμού της Ελλάδας με δύο έργα μεγάλων διαστάσεων, στην πλατεία Sablon των Βρυξελλών.

· 16 Μαΐου 1992: Η Επιτροπή Ολυμπιακών Αγώνων επέλεξε δύο έργα του που εκπροσώπησαν επίσημα την Ελλάδα κατά την Αφή της Φλόγας στους Ολυμπιακούς Αγώνες της Βαρκελώνης. Έκτοτε ξεκινάει μακρόχρονη συνεργασία με την Ολυμπιακή Επιτροπή.

· 1992: Ανάθεση των τοιχογραφιών στη νέα πτέρυγα της Ολυμπιακής Ακαδημίας στην Ολυμπία.

· 1992: Ατομική έκθεση στην Παλαιά Πόλη της Ρόδου.

· 25 Απριλίου – 3 Ιουνίου 1993: Ατομική έκθεση στο Sources d’ Europe με τη σειρά Sacrae Divinae, στο πλαίσιο της Ελληνικής Προεδρίας στην Ε.Ε.

· Απρίλιος 2000: Ανάθεση από την Επιτροπή Ολυμπιακών Αγώνων δημιουργίας έργου για την Αφή της Φλόγας στην Ολυμπία με αφορμή τους Ολυμπιακούς Αγώνες στο Σύδνεϋ της Αυστραλίας.

· 2000: Επιλογή δύο έργων του από την Ολυμπιακή Επιτροπή για να φιλοτεχνήσουν την εκδήλωση της Βράβευσης των Ολυμπιονικών του Σύδνεϋ. 

· 20 Μαρτίου 2002: Αναδρομική έκθεση στην Τεχνόπολη του Δήμου Αθηναίων με έργα που φιλοτεχνήθηκαν από το 1978 μέχρι το 2001, στα πλαίσια της Παγκόσμιας Ημέρας Ποίησης.

· 2003: Ξεκινάει η ετοιμασία των έργων για τους Ολυμπιακούς Αγώνες της Αθήνας 2004.

· Καλοκαίρι 2003: Μάσκες για την παράσταση των φοιτητών του Τμήματος Γαλλικής Φιλολογίας του Πανεπιστημίου Αθηνών για την παράσταση Βάκχες του Ευριπίδη που ανέβηκε στην Tréguier της Βρετάνης.

· Σεπτέμβριος 2003: Έκθεση στο Μουσείο του Εθνικού και Καποδιστριακού Πανεπιστημίου Αθηνών με τις Μάσκες από τις Βάκχες του Ευριπίδη.

· 2004: Η Ελληνική Ολυμπιακή Επιτροπή επιλέγει δύο έργα του για τη φιλοτέχνηση των επίσημων φακέλων των μελών της Δ.Ο.Ε. Τα έργα αυτά χρησιμοποιούνται μέχρι και σήμερα σε όλες τις επίσημες εκδηλώσεις της Επιτροπής.

· 2004: Ατομική έκθεση στον Ελληνογαλλικό Σύνδεσμο στο Κολωνάκι με τίτλο Χρωματικές Σημειώσεις Μετά τη Σιωπή.

· 2005: Ατομική έκθεση στη Δημοτική Πινακοθήκη Κορίνθου με τίτλο Ο Μύθος του Περσέα.

· Δεκέμβριος 2005 – Ιανουάριος 2006: Ατομική έκθεση στον Ελληνογαλλικό Σύνδεσμο στο Κολωνάκι με τίτλο Ο Μυστικός κήπος της Αφροδίτης.

· 2008: Ατομική έκθεση στον Ελληνογαλλικό Σύνδεσμο στο Κολωνάκι με τίτλο Τηνιακοί Εσπερινοί. Η έκθεση τέλεσε υπό την αιγίδα του Γάλλου Πρέσβη Christophe Farnaud και της Αδελφότητας των Τηνίων εν Αθήναις.

· Καλοκαίρι 2009: Ατομική έκθεση στον Φαλατάδο της Τήνου με τίτλο Στους Ήχους του Αιγαίου.

· Ιούνιος 2010 – Ιανουάριος 2011: Ατομική έκθεση στο Μουσείο Μαρμαροτεχνίας Τήνου του Πολιτιστικού Ιδρύματος του Ομίλου Πειραιώς με τίτλο Τα Τραύματα της Πέτρας. Έκτοτε ξεκινάει συνεργασία με το Πολιτιστικό Ίδρυμα Ομίλου Πειραιώς που συνεχίζεται μέχρι σήμερα.

· Ιούλιος 2010: Μεταφορά της έκθεσης Τηνιακοί Εσπερινοί, στο Δημαρχείο της Τήνου. Η έκθεση συνέχισε να τελεί υπό την αιγίδα του Γάλλου Πρέσβη Christophe Farnaud και της Αδελφότητας των Τηνίων εν Αθήναις.

· Έργα του βρίσκονται σε ιδιωτικές συλλογές και μουσεία της Ελλάδας και του Εξωτερικού. Οι πίνακές του έχουν επαινεθεί τόσο από τον εγχώριο όσο και από τον ξένο καλλιτεχνικό τύπο ενώ έχουν γράψει για αυτούς τεχνοκριτικά κείμενα αρκετοί τεχνοκρίτες και ιστορικοί, ανάμεσά τους ο πρύτανης του Πανεπιστημίου Αθηνών Θεοδόσης Πελεγρίνης, ο καθηγητής Ιστορίας Τέχνης του Πανεπιστημίου Αθηνών Δημήτρης Παυλόπουλος, ο ακαδημαϊκός Ευάγγελος Μουτσόπουλος, ο πρώην πρόεδρος της Αδελφότητας των Τηνίων εν Αθήναις και καθηγητής Δημήτρης Σοφιανός, η Αθηνά Σχινά και ο συγγραφέας Γιώργος Μανιώτης.
Παρασκευή 28 Μαρτίου έως 17 Απριλίου  2014
Έκθεση Ζωγραφικής: "Ώρες" 
Γιώργος Παστάκας

Εγκαίνια: Παρασκευή 28 Μαρτίου 2014, στις 20:00
Εκθεσιακός χώρος 1ου & 2ου ορόφου

Ώρες λειτουργίας: Δευ-Κυρ, ώρα 18:00 - 22:00

Είσοδος Ελεύθερη
*********

Σάββατο 15 Φεβρουαρίου έως Κυριακή 2 Μαρτίου 2014

Έκθεση φωτογραφίας 

"Ανασφάλλω x 2"

Πέτρου & Κωνσταντίνου Σοφικίτη

Εγκαίνια: Σάββατο 15 Φεβρουαρίου 2014, στις 20:00

Μία παράσταση, Δυο αδέρφια φωτογράφοι, 

Μία Ρεαλιστική και Μία Αφαιρετική προσέγγιση σε Μία Έκθεση

Οι καλλιτέχνες - φωτογράφοι  Πέτρος &  Κωνσταντίνος Σοφικίτης επανεξετάζουν και παρουσιάζουν "αλλιώς" την παράσταση "Ανασφάλλω revised" του Χορογράφου και Σκηνοθέτη Τάσου Μπεκιάρη και της συγγραφέως Χριστίνας Μητροπούλου, που παρουσιάστηκε στο ΙΜΚ το Νοέμβριο 2013. Τα δύο αδέλφια, παρακολούθησαν τις πρόβες,  εμπνεύσθηκαν από τη χορογραφία και καταθέτουν, σε μία ενιαία Έκθεση Φωτογραφίας, τη διαφορετική τους οπτική ματιά με εικόνες που αντλούν δυναμικότητα από την κίνηση αλλά και αποτυπώνουν την κίνηση που αντλεί ένταση από τις εικόνες. Από τις 15 Φεβρουαρίου έως τις 2 Μαρτίου 2014, στο Ίδρυμα Μ. Κακογιάννης, με Ελεύθερη Είσοδο. 

Ο Κωνσταντίνος Σοφικίτης με την ανθρωποκεντρική του προσέγγιση αποσκοπεί στην απεικόνιση της συγκέντρωσης, του πόνου, της απογοήτευσης  αλλά κυρίως της δικαίωσης  που έρχεται με το τέλος της προσπάθειας. Η κάμερα του Κωνσταντίνου είναι εκεί, πάντα έτοιμη οποιαδήποτε στιγμή να συλλάβει την κάθε κίνηση, να αιχμαλωτίσει το χρόνο και να μεταφέρει στο θεατή  την ατμόσφαιρα της πρόβας, τον παλμό και την αρμονία, την ανάσα των χορευτών.  

Για τον Πέτρο Σοφικίτη ο χρόνος δεν υπάρχει. Η αφαίρεση προκαλεί τις  τεταμένες αισθήσεις. Η κίνηση, ο πόνος, η απογοήτευση, η αγωνία έχουν διάρκεια. Οι χορευτές αποτυπώνονται σαν αέρινα γλυπτά. Ασπρόμαυρες εικόνες με έντονη την παρουσία του κόκκινου σε κίνηση που μεταφέρουν το θεατή εκεί, πάνω στη σκηνή από την αρχή έως το τέλος της παράστασης. Τον καλούν να συμμετέχει ενεργά. Να χορέψει και να απολαύσει ή να απορρίψει την εικόνα ανάλογα με τη δική του οπτική γωνία.   

Σάββατο 15 Φεβρουαρίου έως Κυριακή 2 Μαρτίου 2014

Έκθεση φωτογραφίας 

"Ανασφάλλω x 2"

Πέτρου & Κωνσταντίνου Σοφικίτη

Εγκαίνια: Σάββατο 15 Φεβρουαρίου 2014, στις 20:00

Εκθεσιακός χώρος 1ου & 2ου ορόφου

Ώρες λειτουργίας: Δευ-Κυρ, ώρα 18:00 - 22:00

Είσοδος Ελεύθερη

*********
Κινηματογραφικές Προβολές
Οι προβολές της Κινηματογραφικής Λέσχης

του Δήμου Μοσχάτου - Ταύρου στο ΙΜΚ

Μάρτιος 2014

ΑΦΙΕΡΩΜΑ ΣΤΟ ΓΑΛΛΙΚΟ ΚΙΝΗΜΑΤΟΓΡΑΦΟ

Ελεύθερη Είσοδος 

Απαραίτητη η κράτηση θέσης

Η Κινηματογραφική Λέσχη του Πνευματικού Κέντρου του Δήμου Μοσχάτου-Ταύρου  λειτουργεί με δραστηριότητες που περιλαμβάνουν προβολές επιλεγμένων κινηματογραφικών ταινιών μεγάλου μήκους, σεμινάρια θεωρίας και εξοικείωσης με την τεχνική και αισθητική του κινηματογράφου,  ταινίες μικρού μήκους και ντοκιμαντέρ, θεματικά αφιερώματα, καθώς και αφιερώματα σε μεγάλους σκηνοθέτες.

Η Κινηματογραφική Λέσχη του Πνευματικού Κέντρου του ΔΗΜΟΥ ΜΟΣΧΑΤΟΥ-ΤΑΥΡΟΥ   συνεχίζει και το Μάρτιο το Αφιέρωμα στο Γαλλικό Κινηματογράφο με  την προβολή των ταινιών: MICHEL PETRUCCIANI και LA VIERGE, LES COPTES ET MOI.

Οι ταινίες έχουν ελληνικούς υπότιτλους και είναι κατάλληλες για ανηλίκους
Οι ταινίες είναι μία προσφορά του Institut Français de Grèce. 
ΠΡΟΓΡΑΜΜΑ ΠΡΟΒΟΛΩΝ



Τετάρτη 5 Μαρτίου 2014 στις 21:00
ταινία:  MICHEL PETRUCCIANI
MICHEL PETRUCCIANI (Γαλλία- Γερμανία- Ιταλία 2011) 

Μ/Α 102΄
· Σκηνοθεσία - Σενάριο:: Michael Radford
· Φωτογραφία: Sophie Maintigneux
· Mοντάζ: Yves Deschamps
· Ηθοποιοί: Michel Petrucciani, Marie Laure Roperch, Roger Willemsen, Aldo Romano, Erlinda Montano, Alexandre Petrucciani, Tony Petrucciani, Duke Ellington

· Παραγωγή: Les Films d’Ici
Παθιασμένος, ιδιοφυής, πλήρης, εραστής της ζωής και των γυναικών, ο Michel Petrucciani ήταν όλα ταυτόχρονα. Αλλά κυρίως απέδειξε ότι ο άνθρωπος μπορεί να ξεπεράσει το αναπόφευκτο. Υποφέροντας από την ασθένεια των εύθραυστων οστών, η οποία περιόρισε την ανάπτυξή του, ο Petrucciani αρνήθηκε να βυθιστεί στον πόνο, και έζησε με κίνητρο μια ακόρεστη όρεξη για τη ζωή και την τζαζ που τον κατάκλυζε. 
Χάρη σε αστείες και συγκινητικές μαρτυρίες και συχνά ανέκδοτο αρχειακό υλικό, ο Michael Radford διηγείται το ταξίδι ενός εξαιρετικού καλλιτέχνη που το μόνο που ήθελε ήταν να «περπατήσει στην παραλία με μια γυναίκα στο πλευρό του».
*********

Τετάρτη 19 Μαρτίου 2014, στις 21:00

ταινία: LA VIERGE, LES COPTES ET MOI
LA VIERGE, LES COPTES ET MOI   (Γαλλία, Κατάρ, Αίγυπτος, 2012) 

Έγχρωμο , 35 mm, 91΄

Σκηνοθεσία: Namir Abdel Messeeh
Σενάριο: Namir Abdel Messeeh, Nathalie Najem, Anne Paschetta
Φωτογραφία: Nicolas Duchêne. Mοντάζ : Sébastien de Sainte-Croix
 
Ηθοποιοί: Siham Abdel Messeeh, Namir Abdel Messeeh
Παραγωγή: Oweda Films 

 Ο Namir φεύγει για την πατρίδα του, την Αίγυπτο, με σκοπό να γυρίσει μια ταινία για τα θαυματουργά οράματα της Παναγίας στους κόλπους της κοπτικής χριστιανικής κοινότητας. Όπως λέει η μητέρα του «Άλλοι τη βλέπουν και άλλοι δεν τη βλέπουν. Ίσως υπάρχει ένα μήνυμα σε όλο αυτό». Μεταξύ ντοκιμαντέρ, αυτοβιογραφίας και φαντασίας, μια εξαιρετική κωμωδία για τις ρίζες, τα πιστεύω… και το σινεμά.

  Οι  προβολές της Κινηματογραφικής Λέσχης είναι με   ελεύθερη είσοδο. Απαραίτητη η κράτηση θέσεων στο τηλ. 2103418579 Δευτέρα-Παρασκευή  11:00-14:00.  
Όποιος ενδιαφέρεται να συμμετέχει και στα αλλά προγράμματα της Κινηματογραφικής Λέσχης μπορεί να γίνει Μέλος της Λέσχης μετά από  επικοινωνία με το Γραφείο του Πνευματικού Κέντρου π. Δημαρχείο Ταύρου τηλ. 213 2036212-213  
**********
Σάββατο 15 Μαρτίου 2014, στις 17:30

Κυριακή 16 Μαρτίου 2014, στις 12:00μ.
Πέρασα κι εγώ από κει

κι είχα παπούτσια από χαρτί

                                                                παραμύθια, για πάντα

ντοκιμαντέρ του Βασίλη Λουλέ
https://www.youtube.com/watch?v=7IbgcfzCL3Y
«Μύλοι, καλικάτζαροι και ξωτικά στα λαϊκά παραμύθια…»

Ένα ντοκιμαντέρ μας ταξιδεύει στον μαγικό κόσμο των παραμυθιών.

Γιαγιάδες και παππούδες, λαϊκοί παραμυθάδες από τα χωριά των Τρικάλων αφηγούνται στον κινηματογραφικό φακό, με τον δικό τους εκφραστικό τρόπο, ιστορίες και θρύλους με οικουμενικό και διαχρονικό χαρακτήρα.

Ένα οδοιπορικό καταγραφής, μύησης και μνήμης.

Παραμύθια του κάμπου και των βουνών.

Παραμύθια, για πάντα.

Σημειώνει ο σκηνοθέτης: «Πέρασα κι εγώ από κει κι είχα παπούτσια από χαρτί
από πάνω κόκκινα κι από κάτω κόσκινα»: έτσι τέλειωναν τα παραμύθια που έλεγαν παλιά οι άνθρωποι. Έτσι τελειώνουν και τώρα αυτά που λένε οι τελευταίοι –ίσως- γέροι παραμυθάδες στον κινηματογραφικό φακό, στο ντοκιμαντέρ που γύρισα στα χωριά των Τρικάλων φέτος το καλοκαίρι, για τον Δήμο Τρικκαίων.

Παραμύθια, για πάντα.

Παραμύθια του κάμπου και των βουνών.

Άνθρωποι απλοί, βοσκοί, νοικοκυρές, αγρότες, άνθρωποι αγράμματοι οι περισσότεροι, προικισμένοι όμως με το χάρισμα της αφήγησης, μάς καθηλώνουν και δημιουργούν ταξίδια στο μυαλό μας. Από στόμα σε στόμα, από παππούδες και γιαγιάδες στα παιδιά και στα εγγόνια, οι παραμυθάδες διέσωσαν ιστορίες, παραδόσεις και θρύλους, τραγούδια και στιχάκια που θα είχαν πια χαθεί. Μέσα από τις αφηγήσεις των παραμυθιών που κινηματογραφήσαμε ζωντανεύουν και πάλι η γεωργική και κτηνοτροφική παράδοση του τόπου, τα ζώα και τα φυτά, τα πυκνά δάση και οι μεγάλοι κάμποι, τα μονοπάτια, τα σταυροδρόμια, τα πηγάδια κι οι πηγές, ο κουρνιαχτός του δρόμου και η πρωινή ομίχλη, οι πονηρές αλεπούδες και οι αετοί που μιλάνε, οι νεράιδες, οι δράκοι και οι λάμιες, οι μύλοι και τα καρκατζάλια.

Ένα μεγάλο οδοιπορικό στα παραμύθια λοιπόν, μέσα από το οδοιπορικό των παλικαριών που ξεκινάν να βρουν την τύχη τους ή να κερδίσουν την καρδιά της όμορφης βασιλοπούλας, που συναντούν εμπόδια στο δρόμο, που στέκονται σε τρίστρατα και παίρνουν το μονοπάτι το δύσκολο και «προχωράν και προχωράν…» και φτάνουν σε κόσμους άγνωστους πανέμορφους τρομακτικούς, και περιπλανώνται άσκοπα και ξεστρατίζουν και κοιμούνται όπου βρεθούν και νυχτωθούν. Αρετές του παλιού καιρού, τότε που ο χρόνος κύλαγε αλλιώς, που η βραδύτητα ήταν αρετή, που το θαύμα ήταν εφικτό κι ο στοχασμός θεωρούνταν σοφία -κι όχι χάσιμο χρόνου.

Αρετές και αξίες που φτάνουν πολύ πίσω, στα μεγάλα έπη του Ομήρου, του πρώτου παραμυθά που κατέγραψε τις προφορικές ιστορίες που είχαν φτάσει ως τις δικές του μέρες.

Γεννήθηκα σ’ αυτήν εδώ την πόλη, τα Τρίκαλα, στις αρχές της δεκαετίας του ’60, στο μεταίχμιο δυο εποχών. Ένα μικρό ισόγειο σπίτι που έβγαινε σε μια αυλή, κοινή με άλλους γείτονες. Δίπλα, το ποδηλατάδικο του πατέρα μου. Κι από την άλλη, μια καρβουναποθήκη. Αυτός ήταν όλος μου ο κόσμος. Κόσμος φτωχικός. Σκυφτός αλλά περήφανος, όχι σκυμμένος. […]

Παντού ακούγαμε παραμύθια. Παραμύθια η μάνα μου στο σπίτι, παραμύθια η μάνα της στο ένα χωριό, παραμύθια ο παππούς, η γιαγιά, οι θείες και οι θειοι μου στο άλλο χωριό, παραμύθια παντού. Παραμύθια στα μικρά παιδιά για να κοιμηθούν ή να λουφάξουν. Παραμύθια για να αντέξουν οι μεγάλοι στις ατέλειωτες ώρες χειρωνακτικής δουλειάς: στο χωράφι, στο δεμάτιασμα του καπνού, στη βοσκή, στα μικρά εργαστήρια, στο άρμεγμα, στον αργαλειό και στα νυχτέρια των γυναικών, στο κάρο που σε πήγαινε, νύχτα ακόμα, στο χωράφι με τα βαμβάκια. Παραμύθια για να περνάει η ώρα στα μακρινά, ατέλειωτα ταξίδια εκείνου του καιρού. […]

Προσωπικά, αγάπησα και πάλι την προφορική αφήγηση και τα παραμύθια όταν εδώ και κάποια χρόνια, φτιάχνοντας κινηματογραφικές ταινίες και σενάρια, βρέθηκα ν’ ασχολούμαι με το είδος του ντοκιμαντέρ, βάζοντας ανθρώπους να μιλάνε στο φακό, να λένε ιστορίες. Τις μικρές τους καθημερινές ιστορίες. Αλλά και τις άλλες τους ιστορίες, αυτές που έπεσαν στη δίνη της Ιστορίας. […]

Το ντοκιμαντέρ Πέρασα κι εγώ από κει κι είχα παπούτσια από χαρτί δεν αρκείται όμως στην καταγραφή του λόγου και στη διάσωση της προφορικής παράδοσης της περιοχής, δεν αναδεικνύει μόνο τον πλούτο των παραλλαγών πάνω στο ίδιο παραμύθι -από στόμα σε στόμα, από τόπο σε τόπο-, αλλά προσθέτει και κάτι περισσότερο, κάτι που μόνον ο κινηματογράφος μπορεί: φέρνει στο φως τις χειρονομίες του αφηγητή, τις εκφράσεις του προσώπου, τις σιωπές και τις εντάσεις, τη γλώσσα του σώματος. Όλα αυτά ακριβώς τα στοιχεία τα οποία προσδίδουν την δύναμη και την ιδιαιτερότητα στον κάθε παραμυθά. Η ντοπιολαλιά είναι όμορφη στα παραμύθια, ζωντανεύει τις εικόνες που περιγράφουν, ενώ τα εκφραστικά πρόσωπα των γερόντων είναι σαν ένα απέραντο τοπίο που δεν χορταίνεις να παρατηρείς, να θαυμάζεις, να απολαμβάνεις.

Πρόσωπα που, ακούγοντάς τα, μας γεννούν εικόνες στο μυαλό και μας κάνουν να θέλουμε να πούμε ιστορίες κι εμείς, με τη σειρά μας.

Όλοι εμείς, και οι μεγάλοι και τα παιδιά.

Γιατί όλοι θέλουμε να ακούμε παραμύθια κι όλοι μας έχουμε ένα δικό μας παραμύθι να μοιραστούμε.

Οι γιαγιάδες κι οι παππούδες του ντοκιμαντέρ μάς δίνουν το χέρι.

Τι λέτε, θα το πιάσουμε;

Βασίλης Λουλές, σκηνοθέτης
ΥΓ. Αφιερώνω το κείμενο αυτό, όπως και την ταινία, στον γιο μου Πέτρο που με ξαναπήρε από το χέρι στο μαγικό κόσμο του παραμυθιού.

Το ντοκιμαντέρ γυρίστηκε το καλοκαίρι του 2013 στα χωριά των Τρικάλων Θεσσαλίας

Προβλήθηκε για πρώτη φορά στα Τρίκαλα τον Δεκέμβριο του 2013 στις Χριστουγεννιάτικες εκδηλώσεις του «Μύλου των ξωτικών»

Συντελεστές

Σκηνοθεσία:
 Βασίλης Λουλές
Σενάριο: 

Βασίλης Λουλές, Κώστας Μαχαίρας
Μοντάζ: 

Κινάν Ακάουϊ
Μουσική:

Νίκος Κυπουργός
Διεύθυνση φωτογραφίας: Μιχάλης Γερανιός
Β’ Κάμερα & Φωτογραφίες γυρισμάτων: Μάνος Κριτσωτάκης

Μια παραγωγή της e-trikala
υπό την Αιγίδα του ΔΗΜΟΥ ΤΡΙΚΚΑΙΩΝ
Διατίθεται σε DVD στο πωλητήριο του Ιδρύματος ΜΙΧΑΛΗΣ ΚΑΚΟΓΙΑΝΝΗΣ
Σάββατο 15 Μαρτίου 2014, στις 17:30

Κυριακή 16 Μαρτίου 2014, στις 12:00μ.

ντοκιμαντέρ του Βασίλη Λουλέ
Πέρασα κι εγώ από κει

κι είχα παπούτσια από χαρτί

                                    παραμύθια, για πάντα
Αίθουσα: Κινηματογράφος

Διάρκεια ταινίας: 115' 

Τιμή Εισιτηρίων: 5€, ενιαία
Ο Βασίλης Λουλές είναι σκηνοθέτης ταινιών μυθοπλασίας και ντοκιμαντέρ. Γεννήθηκε στα Τρίκαλα.

Σπούδασε Ηλεκτρολόγος Μηχανικός στο Εθνικό Μετσόβειο Πολυτεχνείο και Κινηματογράφο στη Σχολή Χατζίκου.

Συνεργάστηκε για χρόνια με την ΕΡΤ ως Συντονιστής στο πρόγραμμα ταινιών μικρού μήκους μικροφίλμ και με το Κινηματογραφικό Αρχείο του Υπουργείου Εξωτερικών στην ταξινόμηση παλαιών κινηματογραφικών επικαίρων.

Οι ταινίες του τιμήθηκαν με βραβεία, έλαβαν μέρος σε πολλά φεστιβάλ του εξωτερικού, μεταδόθηκαν από ξένα και ελληνικά τηλεοπτικά κανάλια, συμπεριλήφθηκαν σε ελληνικά και διεθνή αφιερώματα και χρησιμοποιούνται ως εκπαιδευτικό υλικό σε σχολές και Πανεπιστήμια.

Τα έργα του πραγματεύονται μικρές, προσωπικές ιστορίες που σκιαγραφούνται μέσα στη δίνη της Ιστορίας ή στον απόηχό της.

Το ντοκιμαντέρ του “Φιλιά εις τα παιδιά”, παραγωγής 2012, με θέμα μικρά παιδιά Ελλήνων Εβραίων που σώθηκαν από το θάνατο κατά τη Γερμανική Κατοχή χάρη στην προστασία που τους πρόσφεραν Χριστιανοί, τιμήθηκε με 8 βραβεία σε φεστιβάλ κινηματογράφου, προβλήθηκε επί σειρά εβδομάδων σε κινηματογραφικές αίθουσες  της Αθήνας και Θεσσαλονίκης και έδωσε αφορμή για πολλά κείμενα και σχόλια στα έντυπα και στα ηλεκτρονικά μέσα. Προβάλλεται τώρα σε σχολεία της χώρας ενώ συνεχίζονται με επιτυχία οι προβολές στην Ευρώπη, Αμερική και Αυστραλία.

Επιλογή φιλμογραφίας

	2013
	Πέρασα κι εγώ από κει κι είχα παπούτσια από χαρτί
	  ντοκιμαντέρ
	115’

	2012
	Φιλιά εις τα παιδιά
	  ντοκιμαντέρ
	115’

	2012
	Στα ορεινά βοσκοτόπια
	  ντοκιμαντέρ
	 60’

	2005
	Συναντήσεις με τη μητέρα μου Λέλα Καραγιάννη
	  ντοκιμαντέρ
	 29’

	2000
	Ένας λαμπερός ήλιος
	  μυθοπλασία
	 36’

	1999
	Ελευσίνα, ιστορίες στον απόηχο των μηχανών
	  ντοκιμαντέρ
	 30’

	1996
	Μετέωρα-Πίνδος, οδοιπορικό
	  ντοκιμαντέρ
	 93’

	1993
	Ο Αμερικάνος
	  μυθοπλασία
	 39’

	1990
	Απών
	  μυθοπλασία
	 15’

	
	
	
	


********

Πέμπτη 20, Παρασκευή 21 Μαρτίου 2014, 

στις 21:00 & στις 23:00,  
Σάββατο 22 Μαρτίου 2014, στις 19:00

Ντοκιμαντέρ
"BOXER"
Σενάριο/Σκηνοθεσία:  Γιώργος Παντελεάκης
https://vimeo.com/64792039
http://www.igc.gr/INDEPENDENT_GREEK_CINEMA/BOXER.html
“Ποτέ δεν ξέρεις τι βρίσκεται μέσα στην ψυχή ενός πυγμάχου.
Είναι σα το φεγγάρι, μπορείς να δεις μόνο τη φωτεινή πλευρά.
Ποτέ δεν μπορείς να δεις την σκοτεινή πλευρά.
Η πυγμαχία είναι σαν την σκοτεινή πλευρά του φεγγαριού”.

 Άγγελος Χαρίσης
Η ταινία ακολουθεί τα βήματα ενός παλαίμαχου πυγμάχου, του Γιώργου Ιωαννίδη και τη μετάβαση του σε προπονητή, στον πυγμαχικό σύλλογο «Αριστοτέλειο». Μέσα από την ιστορία του ίδιου, ταξιδεύουμε στα άδυτα του Ελληνικού αυτού αθλήματος. Η Ελλάδα είναι η μόνη χώρα η οποία δεν έχει επαγγελματική Πυγμαχία. Στο ντοκιμαντέρ αποκαλύπτεται μια άλλη πλευρά του Πυγμαχίας, ανθρώπινη, οικεία και εντελώς έξω από την τρέχουσα άποψη για το σπορ. Καταγράφεται η ζωή μέσα και έξω από τον υπόγειο  χώρο του συλλόγου και των συνδαιτυμόνων του. Πρωταθλητές όπως ο Ολυμπιονίκης Γιώργος Στεφανόπουλος, ο Κουβανός Φελίξ Σαβόν, ο Άγγελος Χαρίσης, ο ζωντανός θρύλος πρωταθλητής/προπονητής Γιώργος Καπανταϊδάκης, ο  Mighty Mike Arnaoutis (ο μόνος ‘Έλληνας Επαγγελματίας Πυγμάχος μετά τον Χριστοφορίδη) ξετυλίγουν το νήμα σε αυτό το μυσταγωγικό άθλημα. 
Σημειώνει ο σκηνοθέτης Γιώργος Παντελεάκης:  “Θυμάμαι τα λόγια του Άγγελου Χαρίση, ο οποίος μου είπε πως ξεκίνησε να πυγμαχεί, γοητευμένος από το στραπατσαρισμένο πρόσωπο ενός πυγμάχου. Τον ρώτησε γιατί η μύτη του ήταν παραμορφωμένη, κι εκείνος απάντησε πως την έσπασε όταν πυγμαχούσε. Αυτό του προκάλεσε δέος, μου είπε, και ξεκίνησε να πυγμαχεί”. 
Συντελεστές
Σενάριο/Σκηνοθεσία:  Γιώργος Παντελεάκης
Παραγωγή: IGC (Independent Greek Cinema)
Με την υποστήριξη του Ελληνικού Κέντρου Κινηματογράφου
Πέμπτη 20, Παρασκευή 21 Μαρτίου 2014, στις 21:00 & στις 23:00,  

Σάββατο 22 Μαρτίου 2014, στις 19:00

Ντοκιμαντέρ: "BOXER"
Σενάριο/Σκηνοθεσία:  Γιώργος Παντελεάκης
Αίθουσα: Κινηματογράφος

Διάρκεια: 70΄

Τιμή εισιτηρίου: 5€ ενιαίο

********
παραστάσεις για παιδιά

Δεκέμβριος 2013 - Μάιος 2014 

Κυριακή,  9, 16, 23 & 30  Μαρτίου 2014, στις 17:00
(δεν θα γίνει παράσταση την Κυριακή 2 Μαρτίου 2014)

«Σπείρα – Σπείρα με σπιρούνια» 
2ος χρόνος επιτυχίας!!

Τέσσερα θρυλικά παραμύθια 
σε λυρικό λόγο της Λίνας Νικολακοπούλου 
και μελοποίηση του Σταμάτη Κραουνάκη
«…έτσι όμορφα τους βρήκε το πρωί
με τραγούδια με χορούς και βαρελότα
Πόσο όμορφη είναι τώρα η ζωή
είπε ο γάτος στο φεγγάρι τ’ ασημί
δεν μας άξιζε η ζωή που είχαμε πρώτα…»


Ο «Παπουτσωμένος γάτος» συναντάει τον «Ψαρά και τη γυναικά του» και «Στρώνουν τραπεζάκι» με επίσημο χορηγό μια « Χρυσή χήνα» που κάνει όλη την πόλη να γελάει!!!

Αυτά είναι τα παραμύθια μας!

«Ο παπουτσωμένος γάτος», «Τραπεζάκι στρώσου» «Η χρυσή χήνα», των αδερφών Γκριμ και ο μύθος από τη λαϊκή μας παράδοση «Ο ψαράς και η γυναίκα του», διασκευασμένα λυρικά από τη Λίνα Νικολακοπούλου, μελοποιημένα από το Σταμάτη Κραουνάκη και παιγμένα από τη Σπείρα Σπείρα, ξεκινούν όλα μαζί να πουν τις ιστορίες τους.


Μία μουσική παράσταση με ρυθμό, κίνηση, χρώμα, τραγούδι, χαρά αλλά και μνήμες από το συλλογικό μας παρελθόν, που δίνει την ευκαιρία στα παιδιά ν’ ακούσουν, να μάθουν και να παίξουν και μέσα από τις μελωδίες και τον έμμετρο λόγο να εξοικειωθούν με το τραγούδι και το θέατρο. 


Όλα συμβαίνουν φανερά πάνω στη σκηνή.


Οι ηθοποιοί τραγουδούν και χορεύουν αλλάζοντας με φαντασία και ευρηματικότητα ρόλους, κοστούμια και σκηνικά αντικείμενα περνώντας από τον ένα μύθο στον άλλο, ζωντανεύοντας τους χαρακτήρες των παραμυθιών και τα παιδιά συμμετέχουν διαδραστικά στην εξέλιξη και στην πλοκή των παραμυθιών, έτσι ώστε να αναπτύσσεται η δημιουργική τους φαντασία.

Η ζωντανή μουσική, τα πολύχρωμα ρούχα, τα πρωτότυπα αντικείμενα, οι φωτισμοί, καθώς και οι εικόνες που προβάλλουν στοιχεία των μύθων στο video wall καθ’ όλη τη διάρκεια της δράσης, ολοκληρώνουν το αίσθημα μιας πρωτότυπης παιδικής παράστασης με στόχο να ενθουσιάσει μικρούς και μεγάλους.



ΠΑΙΖΟΥΝ ΚΑΙ ΤΡΑΓΟΥΔΟΥΝ :
Αθηνά Αφαλίδου
Χρήστος Γεροντίδης
Jerome Kaluta
Θανάσης Καραθανάσης
Κώστας Μπουγιώτης

ΣΥΝΤΕΛΕΣΤΕΣ
Λιμπρέτο: Λίνα Νικολακοπούλου
Μουσική: Σταμάτης Κραουνάκης
Σκηνοθεσία: Σταμάτης Κραουνάκης - Μπάμπης Γούσιας
Φωτισμοί: Ελευθερία Ντεκώ
Κοστούμια: Δανάη Κουρέτα
Μουσική διεύθυνση: Άρης Βλάχος
Κίνηση: Γιώργος Στιβανάκης
Δημιουργία βίντεο: Oρέστης Συμβουλίδης
Κεφαλή κατσίκας και γαϊδάρου, τραπεζάκι: Αλέξανδρος Λόγγος
Ήχος: Γιάννης Ρούσσος
Εκτέλεση φωτισμών: Δημήτρης Στίγκας
Φωτογραφίες: Κώστας Δ. Φραγκόπουλος
Διεύθυνση Παραγωγής: Ελένη Συροπούλου
Προβολή + επικοινωνία: Δέσποινα Κραουνάκη
Κυριακή,  9, 16, 23 & 30  Μαρτίου 2014, στις 17:00

 (δεν θα γίνει παράσταση την Κυριακή 2 Μαρτίου 2014)
Οργανωμένες παραστάσεις για σχολεία κατόπιν συνεννόησης: 210 93 13 798 & 







            210 93 45 378
Αίθουσα: Αίθουσα 1

Τιμές εισιτηρίων:  12€ (μεγάλοι) 



        10€ (μικροί)   



          7€ σχολεία
*******

η Κάρμεν Ρουγγέρη παρουσιάζει 

Κάθε Κυριακή, στις 11:30 & 15:30 
"ΠΕΡΣΕΑΣ ΚΑΙ ΑΝΔΡΟΜΕΔΑ"

που «μιλούν» και αγγλικά και καλωσορίζουν τους επισκέπτες της Αθήνας

Η παράσταση της Κάρμεν Ρουγγέρη για όλη την οικογένεια 

στο Ίδρυμα Μιχάλης Κακογιάννης 

με υπέρτιτλους στην αγγλική

Δεκέμβριος 2013 – Απρίλιος 2014
κάθε Κυριακή, στις 11:30 & 15:30

στο Θέατρο του ΙΜΚ

Περσέας και Ανδρομέδα, δύο ήρωες μυθικοί που ζωντανεύουν επί σκηνής μέσα από τη δημιουργική ματιά της Κάρμεν Ρουγγέρη. Δύο ήρωες που μιλούν αγγλικά και καλωσορίζουν τους ταξιδιώτες της Αθήνας για να μοιραστούν μαζί τους τη μαγεία της πιο παραμυθένιας ιστορίας σε μια ξενάγηση στις «γωνιές» της μακραίωνης ελληνικής κουλτούρας. Ο μύθος του Περσέα απευθύνεται στο διεθνές κοινό με τη χρήση υπέρτιτλων στην αγγλική. Τα πανανθρώπινα μηνύματα και οι αλήθειες του, μέσα από μια σύγχρονη ανάγνωση της καταξιωμένης σκηνοθέτιδας, Κάρμεν Ρουγγέρη, αγγίζουν τις ψυχές του κόσμου.
Το Ίδρυμα Μιχάλης Κακογιάννης απευθύνει κάλεσμα στους ξένους επισκέπτες της πόλης που αναζητούν την ουσιαστική επαφή με τον σύγχρονο πολιτισμό. Στους έμπειρους ταξιδιώτες που δε στέκονται σε μια «επιφανειακή» και «τυποποιημένη» σχέση με την πρωτεύουσα, αλλά επιθυμούν να τη γνωρίσουν βαθύτερα, γνωρίζοντας κάθε της πρόσωπο. 

Συμμετέχοντας στην προσπάθεια ανάδειξης της Αθήνας σε δημοφιλή προορισμό City Break τουρισμού, ανάμεσα στις ευρωπαϊκές πρωτεύουσες, το Ίδρυμα Μιχάλης Κακογιάννης υποδέχεται τους ξένους επισκέπτες της πόλης με μια θεατρική παράσταση εμπνευσμένη από την πεμπτουσία της αρχαίας ελληνικής σοφίας, τη μυθολογία. 

Συνεπές στη στόχευσή του για τη διαμόρφωση ενός πόλου έλξης του διεθνούς ενδιαφέροντος γύρω από την αρχαία ελληνική γραμματεία, κτήμα ελληνικό και οικουμενικό συνάμα, το ΙΜΚ επενδύει και πάλι στην πολύτιμη ελληνική κληρονομιά. 

Σημειώνει η έμπειρη και ξεχωριστή σκηνοθέτης Κάρμεν Ρουγγέρη: Το Ίδρυμα Μιχάλης Κακογιάννης και η παράσταση «Περσέας και Ανδρομέδα» θέλουν να προσεγγίσουν και ξένους θεατές με σκοπό να τους γνωρίσουν την υπέροχη ελληνική μυθολογία. Μετέφρασαν στα αγγλικά το έργο και έβαλαν υπέρτιτλους ώστε οι ξένοι που έρχονται στην Ελλάδα θα μπορούν να δουν μια παράσταση προάγγελο ίσως του αρχαίου δράματος, κωμωδίας και τραγωδίας. 

Η παράσταση μιλά για ένα πολύ παλιό παραμύθι που ξεκινάει από τον Δία μεταμορφωμένο σε χρυσή βροχή! Το αγκάλιασμα της χρυσής αυτής βροχής με την Δανάη, την πεντάμορφη βασιλοπούλα απ’ το Άργος, θα φέρει στον κόσμο ένα μωρό. Ένα θεϊκό μωρό, που μεγαλώνοντας θα γίνει ένας από τους πιο ξακουστούς ήρωες της ανθρωπότητας.


Λίγες μέρες μετά τη γέννηση του, ο Περσέας θα βρεθεί μαζί με τη μητέρα του σε ένα σεντούκι πεταμένο στη θάλασσα. Τα κύματα θα φέρουν το σεντούκι στη Σέριφο, το πανέμορφο νησί. Εκεί θα τους περισώσει ένας ψαράς ο Δίκτης, που θα τους φιλοξενήσει και θα γίνει αργότερα δάσκαλος, καλός, για το μικρό Περσέα. 


Τα χρόνια θα περάσουν γρήγορα όπως στα παραμύθια. Ο Περσέας θα γίνει ολόκληρο παλικάρι και θα αναλάβει να πάει στις γοργόνες, να κόψει το κεφάλι της Μέδουσας. Ο δρόμος θα είναι δύσκολος, γεμάτος περιπέτειες, αγωνία και εκπλήξεις. Εκεί θα συναντήσει τον έρωτα... Σίγουρα κανένας μύθος δεν είναι τόσο παραμυθένιος, όσο ο Περσέας και η Ανδρομέδα. 

Ο θίασος σημειώνει: Το φιλόξενο Θέατρο του Ιδρύματος Μιχάλης Κακογιάννης, διαθέτει όλα τα σύγχρονα μέσα που επιτρέπουν σε ηθοποιούς και σκηνοθέτη να δημιουργήσουν μια ξεχωριστή παράσταση. Προβολές και φωτισμοί μεταφέρουν τους μικρούς και μεγάλους θεατές στα διάφορα μέρη όπου ταξιδεύει ο ήρωας Περσέας. Τα κουστούμια και τα σκηνικά αντικείμενα είναι παραμυθένια. Η μουσική και τα τραγούδια, εμπνευσμένα από την ελληνική παράδοση. Οι ηθοποιοί διαλεκτοί και έμπειροι, βοηθούν τα παιδιά, ώστε σε πολλά σημεία της παράστασης να πάρουν κι αυτά μέρος σε αυτή και να χαρούν τη γοητεία της θεατρικής πράξης.

ΣΥΝΤΕΛΕΣΤΕΣ
	Κείμενο-Σκηνοθεσία:
	Κάρμεν Ρουγγέρη

	Σκηνικά-Κοστούμια:
	Χριστίνα Κουλουμπή

	Κίνηση-Χορογραφίες-Φωτισμοί:
	Πέτρος Γάλλιας

	Μουσική-Ενορχήστρωση-VideoArt:
	Αντώνης Δελαπόρτας

	Στίχοι-Μουσικές Επιλογές:
	Αντρέας Κουλουμπής

	Βοηθός Σκηνοθέτη:
	Κατερίνα Παπαναστασάτου

	Βοηθός Ενδυματολόγου:
	Έρρικα Αλαμάνου


	Ηθοποιοί:
	Πέτρος Κιοσές, Χριστίνα Κουλουμπή, Νεφέλη Κουλούρη, Σπύρος Περδίου,
Δέσποινα Πολυκανδρίτου, Γιάννης Τσουρουνάκης, Άγγελος Χατζάς




Δεκέμβριος 2013 – Απρίλιος 2014 - Κάθε Κυριακή, στις 11:30 & 15:30 
"ΠΕΡΣΕΑΣ ΚΑΙ ΑΝΔΡΟΜΕΔΑ" 

Αίθουσα: Θέατρο

Διάρκεια: 80΄

Τιμές Εισιτηρίων:  12€ (Κανονικό)

                      10€ Group άνω των 10 ατόμων/ Κατόχους Κάρτας ΟΑΕΔ/ ΑμεΑ/ Οικογένειες 4 ατόμων και άνω/ Κατόχους Κάρτας Συλλόγου Υπαλλήλων Εθνικής Τράπεζας/ Kατόχους Κάρτας ΟΙΕΛΕ (Ιδιωτικοί Εκπαιδευτικοί)/ Υπαλλήλους Πυροσβεστικού Σώματος με την επίδειξη της υπηρεσιακής ταυτότητας (Αρχηγείο Πυροσβεστικού Σώματος)
Η παράσταση παρουσιάζεται με υπέρτιτλους στην αγγλική κατόπιν αιτήματος στις ήδη προγραμματισμένες ημερομηνίες από Δεκέμβριο 2013 έως Απρίλιο 2014, κάθε Κυριακή, στις 11:30 & 15:30

Η παράσταση παρουσιάζεται με υπέρτιτλους στην αγγλική για οργανωμένες επισκέψεις γκρουπ σε άλλες ημερομηνίες κατόπιν συνεννόησης.  Οργανωμένες παραστάσεις για σχολεία Πέμπτη & Παρασκευή στις 10:00
Κυριακές για κοινό και ομάδες στις 11:30 & 15:30. Κρατήσεις: Δευτέρα-Παρασκευή 09:00-14:00 στο τηλέφωνο: 215 550 8270
*********

Κουκλοθέατρο

Σάββατο, 8 & 15 Μαρτίου 2014, στις 18:00

το Θέατρο Σκάλα

παρουσιάζει την Κούκλο - Θεατρική παράσταση
"Πού γεννιούνται τα Παιχνίδια;"

Ένα έργο για τα παιδιά του κόσμου.

Μια παράσταση σχόλιο στην παιδική εργασία  που συνδυάζει το θέατρο με τις μαριονέτες και ακολουθείται από εκπαιδευτική θεατρική δραστηριότητα.

O μικρός  Άγγελος έχει πολλά παιχνίδια μα δεν είναι ευτυχισμένος. Έτσι, όταν φθάνουν τα γενέθλια του δεν χαίρεται για το  καινούργιο του παιχνιδοτσίρκο.  

Θυμώνει  και πέφτει  λυπημένος για ύπνο. Στο όνειρο του, όμως, τα παιχνιδοζωάκια του ζωντανεύουν και τον οδηγούν σε μια άλλη χώρα,  στην  Χώρα που Γεννιούνται τα Παιχνίδια. Θα γνωρίσει εκεί άραγε τους αληθινούς κατασκευαστές των παιχνιδιών του και θα μπορέσει να βοηθήσει τους καινούργιους του φίλους;

Συντελεστές

Παραμύθι, Σκηνοθεσία, Σενάριο,  Κούκλες, Ερμηνεία: Κυριακή Δοξαρά
Σκηνογραφία, Φωτισμοί: Βασίλης Ροδίτης
Κουστούμι, υφασμάτινες κατασκευές: Ελένη Δοξαρά
Εκπαιδευτικός σύμβουλος: Μαριάννα Ρεμούνδου
Εικαστική σχεδίαση: Ισαβέλλα Μαυρή 

Σάββατο 8 & 15 Μαρτίου 2014, στις 18:00

"Πού γεννιούνται τα Παιχνίδια;"

Κούκλο- Θέατρο Σκάλα

Αίθουσα: black box
Διάρκεια : 60΄

Ηλικία: από 4 ετών  

Τιμή εισιτηρίου: 8€

******

ΚΥΡΙΑΚΕΣ με ΚΟΥΚΛΟΘΕΑΤΡΟ

Κυριακή  2 & 9 Μαρτίου 2014, στις 15:00

Εναλλασσόμενο πρόγραμμα παραστάσεων κουκλοθέατρου

για παιδιά από την Unima Ελλάς

Πρόκειται για τη συνέχεια της πολύ επιτυχημένης συνεργασίας του ΙΜΚ με την Unima Ελλάς. Το ΙΜΚ για τέταρτη χρονιά δίνει στέγη στην τέχνη της εμψύχωσης της κούκλας και προσφέρει στο κοινό έναν τόπο συνάντησης, υπό τη σκέπη ενός θεσμού τις "Κυριακές με Κουκλοθέατρο". Διαφορετικοί, κάθε Κυριακή, θίασοι, μέλη της Unima Ελλάς, παρουσιάζουν νέες αλλά και ήδη γνωστές δουλειές τους για όλους τους μικρούς φίλους του κουκλοθέατρου και για τις οικογένειές τους.

Αίθουσα Black Box
Εισιτήριο: 8€

Στο πλαίσιο της κοινωνικής πολιτικής του Ιδρύματος Μιχάλης Κακογιάννης και σε συνεργασία με την UNIMA ΕΛΛΑΣ σε κάθε παράσταση θα δίνονται 5 δωρεάν εισιτήρια σε άνεργους γονείς (που επιδεικνύουν την κάρτα ανεργίας τους και συνοδεύουν έως και δύο παιδιά)


Για τη διάθεση των δωρεάν εισιτηρίων στους δικαιούχους – κατόχους κάρτας ανεργίας απαιτείται κράτηση θέσεων στα ταμεία του Ιδρύματος (Πειραιώς 206, Ταύρος) Δευ-Παρ 11:00 - 14:00 και τα πρωινά μία ώρα πριν την παράσταση, ή τηλεφωνικά στο 210 3418579 με σειρά προτεραιότητας

Οι Παραστάσεις

· Κυριακή 2 Μαρτίου 2014,  στις 15:00

Manifesto Puppet Theater 

Παράσταση: "Παρούκ"  (το στοιχειωμένο κολοκύθι)
Πριν πολύ, πολύ, πολύ καιρό. Εεεε!  Όχι και τόσο πολύ,  χτες το βράδυ,  ήμασταν στο στοιχειωμένο κάστρο, εκεί που ζει η κολοκύθα που τον λένε Παρούκ -και που δεν είναι σαν όλα τα συνηθισμένα, στοιχειωμένα κάστρα, που βλέπετε κάθε μέρα, αφού εκεί δεν ακούς ουρλιαχτά αλλά μόνο γέλια γιατί ο Παρούκ  σκαρφίζεται  συνεχεία φάρσες  -για να τρομάξει τα ποιο ανατριχιαστικά πλάσματα, και κάθε βράδυ σκαρώνει  την αγαπημένη του φάρσα με το σεντόνι.  

Τιιιιιιιι???? Εσείς δεν το  έχετε δοκιμάσει??? 

Κάθε βράδυ, που λέτε, φοράει ένα σεντόνι για να τρομάξει  τα φαντάσματα και κάνει ένα σωρό κόλπα  για να κοψοχολιάσει  τον δράκουλα.  Τρομάζει  τους πάντες μέχρι που του επιτίθεται ο έρωτας, δίνει μάχη, και μέσα σ΄ αυτή τη μάχη  θα ερωτευτεί μια νυχτερίδα. Θα καταφέρει άραγε να κερδίσει την καρδιά της?

Η Βασιλική Κουστέρη (Manifesto Puppet Theater -Σενάριο - κατασκευές - εμψύχωση) γεννήθηκε το 1987,  ζει μόνιμα  στα Μέγαρα και  αναρωτιέται, από το 2004, αν το κουκλοθέατρο βρέθηκε στο δρόμο της ή εκείνη στο δρόμο του κουκλοθέατρου.  Ήταν μια από εκείνες τις στιγμές που περπατάς στο δρόμο και ενώ όλα είναι πληκτικά,  εκεί σε μια άκρη, συμβαίνει κάτι μαγικό. Ένα μικρό πλάσμα αποκτά ζωή και εσύ ζωή μέσα από αυτό.   Έτσι ξεκίνησε η ενασχόληση με το κουκλοθέατρο,  με μία πρώτη ματιά σαν τον έρωτα! 
Από  2004  μέχρι και το 2010 ασχολήθηκε ερασιτεχνικά  με το κουκλοθέατρο  και από το 2011 ασχολείται πλέον επαγγελματικά. Το  2012-2013 παρακολούθησε  το  

εργαστήριο θεατρικής μαριονέτας, καθώς και το εργαστήρι "Μηχανική και Αυτοματισμός κουκλοθέατρου" στο εργαστήριο Αγιούσαγια του Στάθη Μαρκόπουλου.

Συντελεστές

Σενάριο - κατασκευές - εμψύχωση: Βασιλική  Κουστέρη

Σκηνοθετική επιμέλεια: Στάθης Μαρκόπουλος

Bοηθός επί σκηνής: Ερατώ Σιωροπούλου

Μουσική- ήχος: Γιώργος Πάτας

Κυριακή 2 Μαρτίου 2014,  στις 15:00 
Αίθουσα: Black Box
Διάρκεια παράστασης: 45΄

Ηλικίες: από 6 χρονών 

Εισιτήριο: 8€


******
· Κυριακή  9 Μαρτίου 2014, στις 15:00
Caravan Puppet Theater
Παράσταση: Ο Κατακλυσμός στον Κόσμο των Ανθρώπων
Μια παράσταση κουκλοθέατρου από την ομάδα "Καραβάν" που ξετυλίγει την κόκκινη κλωστή του παραμυθιού με πρωταγωνιστή τον μικρό Αμπού Αγκού. 
Στο πλευρό του οι αγαπημένοι του φίλοι, το μυρμηγκάκι, ο ελέφαντας, ο δράκος, η μάγισσα και η νεράιδα που τον υιοθετούν, του χαρίζουν το όνομα "Κατακλυσμός" και τον μεγαλώνουν ως την ημέρα που θα θελήσει να φύγει από τη χώρα του παραμυθιού για να γνωρίσει νέους κόσμους. 
Το ταξίδι ξεκινά με προορισμό τον κόσμο των ανθρώπων όπου φτάνει με ενθουσιασμό αλλά γρήγορα απογοητεύεται... Οργισμένος αναλαμβάνει δράση και με τη βοήθεια μιας τσιγγάνας που τον στηρίζει, αντιμετωπίζει τους άρχοντες και τους υποτακτικούς τους παραδειγματικά και δίνει στους ανθρώπους την ευκαιρία για μια καινούρια αρχή.
Η Caravan Puppet Theater είναι  μια νέα ομάδα κουκλοθέατρου που δημιουργήθηκε το καλοκαίρι του 2013 από την Ερατώ Σιωροπούλου (θεατρολόγο) με συνεργό τον Αχιλλέα Τσιτσιμελή. Στο μικρό αυτό διάστημα η ομάδα με τη βοήθεια πολλών ανθρώπων κατάφερε να  δώσει παραστάσεις σε αυτοδιαχειριζόμενους χώρους, δήμους και σχολεία, να δώσει και να πάρει πολύ χαρά, έμπνευση και δύναμη ώστε να συνεχίσει να μαθαίνει και να ταξιδεύει με το κουκλοθέατρο. 
 Επίσης έχει συμμετάσχει στο festival Κουκλοθέατρου και Παντομίμας "Κιλκίς 2013".
Η ομάδα  έχει στο ενεργητικό της δυο παραστάσεις την «Ο Κατακλυσμός στον κόσμο των ανθρώπων» (σενάριο - κατασκευή- εμψύχωση Ερατώ Σιωροπούλου, σκηνοθεσία - παραγωγή Χρήστος Αυτσίδης,) και «PET» (σενάριο - κατασκευή -εμψύχωση Ερατώ Σιωροπούλου, σκηνοθεσία-παράγωγη Στάθης Μαρκόπουλος).
ΣΥΝΤΕΛΕΣΤΕΣ
Κατασκευή Κούκλας - Σενάριο – Εμψύχωση: Ερατώ Σιωροπούλου
Συνεργός: Αχιλλέας Τσιτσιμελής
Σκηνοθεσία - Παράγωγή:  Χρήστος Αυτσίδης
Κυριακή  9 Μαρτίου 2014, στις 15:00
Αίθουσα: Black Box
Διάρκεια παράστασης: 45΄

Ηλικίες: από 3 ετών  

Εισιτήριο: 8€

Κυριακές με Κουκλοθέατρο

Εναλλασσόμενο πρόγραμμα παραστάσεων κουκλοθέατρου

για παιδιά από την Unima Ελλάς

Στο πλαίσιο της κοινωνικής πολιτικής του Ιδρύματος Μιχάλης Κακογιάννης και σε συνεργασία με την UNIMA ΕΛΛΑΣ σε κάθε παράσταση θα δίνονται 5 δωρεάν εισιτήρια σε άνεργους γονείς (που επιδεικνύουν την κάρτα ανεργίας τους και συνοδεύουν έως και δύο παιδιά)


Για τη διάθεση των δωρεάν εισιτηρίων στους δικαιούχους – κατόχους κάρτας ανεργίας απαιτείται κράτηση θέσεων στα ταμεία του Ιδρύματος (Πειραιώς 206, Ταύρος) Δευ-Παρ 11:00 - 14:00 και τα πρωινά μία ώρα πριν την παράσταση, ή τηλεφωνικά στο 210 3418579 με σειρά προτεραιότητας

*******
Αφηγήσεις για παιδιά    
Κυριακή 9, 16, 23 & 30 Μαρτίου 2014,  στις 12:30

Τα Τρία Χρυσά Μήλα
Ελληνικά Λαϊκά Παραμύθια
Με την παραμυθού Σάσα Βούλγαρη

http://www.youtube.com/watch?v=z6mE6wDROHU
http://www.youtube.com/watch?v=t42f2yyLmtY
Με την ευκαιρία των 20 χρόνων στο χώρο της επαγγελματικής αφήγησης η Σάσα Βούλγαρη «επιστρέφει» στην ομορφιά των ελληνικών λαϊκών παραμυθιών. Κάθε Κυριακή στις 12:30, για 3η χρονιά στο Ίδρυμα Μιχάλης Κακογιάννης.

Μια φορά κι έναν καιρό.... Υπήρχαν Δράκοι και Δρακόφιδα, Λάμιες, Γοργόνες και Ξωθιές, ταπεινά σπιτάκια, και πύργοι αψηλοί, γριές φαφούτες και τρανές βασίλισσες, σπηλιές, φαράγγια και απάτητα βουνά, δάση σκοτεινά και άλογα που μιλούν, μέλισσες που βοηθούν κι αετοί που κουβαλούν παλικάρια στις πλάτες τους, πηγάδια που κρύβουν μυστικά και πιθάρια που χρυσώνουν ότι βουτήξεις μέσα τους... 

Υπήρχαν όμορφες βασιλοπούλες κι έξυπνες μυλωνούδες, μαρμαρωμένα βασιλόπουλα και αστέρια που μιλάνε, δέντρα που κρύβουν κοπελιές και γενναίοι που μεταμορφώνονταν σε φίδια... Όλα αυτά υπάρχουν στα παλιά ελληνικά λαϊκά παραμύθια, «τα πιο όμορφα του κόσμου»!!!! και θα ζωντανεύουν κάθε Κυριακή από το στόμα της παραμυθούς Σάσας Βούλγαρη.

Αίθουσα: Black Box

Διάρκεια: 60΄

Τιμή εισιτηρίων: 8€, ενιαίο

Στο πλαίσιο της κοινωνικής πολιτικής του Ιδρύματος Μιχάλης Κακογιάννης και σε συνεργασία με την Σάσα Βούλγαρη σε κάθε παράσταση θα δίνονται 10 δωρεάν εισιτήρια σε άνεργους γονείς (που επιδεικνύουν την κάρτα ανεργίας τους και συνοδεύουν έως και δύο παιδιά). Για τη διάθεση των δωρεάν εισιτηρίων στους δικαιούχους – κατόχους κάρτας ανεργίας απαιτείται κράτηση θέσεων στα ταμεία του ΙΜΚ (Πειραιώς 206, Ταύρος) Δευ-Παρ 11:00 - 14:00 και τα πρωινά μία ώρα πριν την παράσταση, ή τηλεφωνικά στο 210 3418579 με σειρά προτεραιότητας

********       

coffee - bar - restaurant OPEN HOUSE

OPEN HOUSE 3RD FLOOR

Ίδρυμα Μ. Κακογιάννης

Απέκτησε νέα διεύθυνση, ανακαινίστηκε από καλλιτέχνες με μεράκι που ζωγράφισαν το πάτωμα, τους τοίχους και τα τραπέζια στο χέρι, μεγάλωσε, και με κεντρική ιδέα τη φύση μεταμορφώθηκε σε 

Ένα φιλικό, ζεστό στέκι... ψηλά στον ουρανό…
για έναν καφέ, ένα ποτό αλλά και προσεγμένο φαγητό σε «νόστιμες» τιμές, για κάθε μέρα απόγευμα έως αργά το βράδυ και τα Κυριακάτικα πρωινά...
OPEN HOUSE 3RD FLOOR

Το φιλόξενο περιβάλλον του Ιδρύματος Μιχάλης Κακογιάννης απέκτησε μία νέα ιδιαίτερη πινελιά στην «κορυφή» του. Το coffee-bar-restaurant GREEN OPEN HOUSE. Μέσα στο αστικό τοπίο, με θέα μοιρασμένη ανάμεσα στην Ακρόπολη και τις industrial καμινάδες της οδού Πειραιώς, πάνω από τη βουή της πόλης, από μία διαφορετική οπτική γωνία αποκαλύπτεται ο ανοικτός ορίζοντας και η διαφορετική εικόνα της πόλης. 
Το νέο -bar-restaurant OPEN HOUSE, απλώνεται σε δύο επίπεδα.  Στο πρώτο, σε ένα τεχνητό ξύλινο δάσος «σκορπίζονται» μοναστηριακά τραπέζια, πολυθρόνες, βιβλιοθήκη. Στο δεύτερο, μια καταπράσινη εσωτερική αυλή, με καναπέδες, τραπέζια και ιδιαίτερο φωτισμό.

Και τα δύο μαζί προσφέρουν ένας χώρο  φιλικό και άνετο που λειτουργεί κάθε απόγευμα μέχρι αργά το βράδυ και τις Κυριακές από το πρωί και μπορεί να προσφέρει έναν καφέ ή ένα ποτό ή ακόμα και φαγητό σε όλους όσοι παρακολουθούν κάποια από τις πολυάριθμες διοργανώσεις του ΙΜΚ αλλά ακόμα και ιδιωτικά καλέσματα, εταιρικές εκδηλώσεις, επιχειρηματικά δείπνα, δεξιώσεις, κοκτέιλ πάρτι...


Οι θεατές των παραστάσεων ή προβολών του Ιδρύματος με την επίδειξη του εισιτηρίου, επωφελούνται με έκπτωση στο χώρο του OPEN HOUSE.

OPEN HOUSE 3RD FLOOR στο Ίδρυμα Μ. Κακογιάννης, ένας νέος χώρος που περιμένει να τον ανακαλύψετε...

******

Ίδρυμα Μιχάλης Κακογιάννης

Πειραιώς 206, Ταύρος, Αθήνα 177 78,  τηλ. 210 3418 550,  φαξ.  210 3418 570

Ηλεκτρονικό ταχυδρομείο : info@mcf.gr Ιστοσελίδα:  www.mcf.gr 

Εισιτήρια προπωλούνται στα ταμεία του Ιδρύματος (Πειραιώς 206, Ταύρος)
Δευ-Παρ 11:00 - 14:00 και τα απογεύματα μία ώρα πριν την παράσταση
Αγορά με πιστωτική κάρτα: 210 3418579, Δευ-Παρ 11:00 - 14:00 και στην Ιστοσελίδα του Ιδρύματος www.mcf.gr 

Εισιτήρια προπωλούνται και σε όλα τα καταστήματα Public στην Αττική
Υποστηρικτές Ιδρύματος Μ. Κακογιάννης
PricewaterhouseCoopers Business Solutions S.A. Where value begins
Dogkas Wines

Konstantinos

Playground Productions
Χορηγοί  Επικοινωνίας Ιδρύματος Μ. Κακογιάννης
ΤΑ ΝΕΑ 
    METROPOLIS
    Το Ποντίκι

Αθήνα 9,84         BHMA FM 99.5           Ως 3

Ε-go.gr,
    Ελculture.gr                Clickatlife.gr        

Culturenow.gr    Mediasoup.gr            Monopoli.gr       In2life.gr
Camera Stylo online
Στάθμευση στο εμπορικό κέντρο athensheart

Οι  θεατές των παραστάσεων του ΙΜΚ δικαιούνται δωρεάν στάθμευση στο Parking του εμπορικού κέντρου Athens Heart από Δευτέρα έως Σάββατο από τις  08:00 – 22:00.  Από τις 22:00 έως τη 01:00 η χρέωση είναι 2,5€ και 1€ για κάθε επιπλέον ώρα στάθμευσης μετά από τη 01:01. Τις Κυριακές οι θεατές των παραστάσεων του ΙΜΚ θα επιβαρύνονται  με 2,5€ για χρήση του parking από τις 10:00  έως 01:00. Από τις 01:01πμ  θα επιβαρύνεται με κόστος 1€ για κάθε επιπλέον ώρα.
Γραφείο Τύπου ΙΜΚ:  Χαρά Πετρούνια 

6972 710 991, e-mail: x-petrouyia@ath.forthnet.gr














































